Araucária Hotel, Maringa | Hotels.com\nΞενοδοχείο 3 αστέρων - Maringa\nΠρόσοψη ξενοδοχείου - βράδυ/νύχτα. Εικόνα 1 από 13.\n1 / 13Πρόσοψη ξενοδοχείου - βράδυ/νύχτα\nRua Joubert de Carvalho, 831, Maringa, 87013200, PR, Βραζιλία\nΠλατεία Napoleao Moreira da Silva - 4 λεπτά περπάτημα\nMaringa City Hall - 8 λεπτά περπάτημα\nΔημοτική Αγορά - 9 λεπτά περπάτημα\nΣτάδιο Willie Davids - 9 λεπτά περπάτημα\nΚαθεδρικός της Μαρίνγκα - 12 λεπτά περπάτημα\nΘέατρο Marista - 13 λεπτά περπάτημα\nVila Olímpica - 15 λεπτά περπάτημα\nΜνημείο Πρωτοπόρου - 16 λεπτά περπάτημα\nΠάρκο Inga - 17 λεπτά περπάτημα\nΠροσφέρει το Araucária Hotel δωρεάν ακύρωση και πλήρη επιστροφή χρημάτων;\nΝαι, το κατάλυμα (Araucária Hotel) έχει διαθέσιμα δωμάτια με πλήρη επιστροφή χρημάτων για κράτηση στη σελίδα μας. Αν έχετε κάνει κράτηση για δωμάτιο με πλήρως επιστρέψιμη τιμή, μπορείτε να το ακυρώσετε έως και λίγες ημέρες πριν το check in ανάλογα με την πολιτική ακύρωσης του καταλύματος. Απλώς βεβαιωθείτε ότι έχετε διαβάσει την πολιτική ακύρωσης αυτού του καταλύματος, για να ενημερωθείτε για τους ακριβείς όρους και τις προϋποθέσεις.\nΠροσφέρεται στάθμευση στον χώρο του καταλύματος (Araucária Hotel);\nΕπιτρέπονται κατοικίδια σε αυτό το κατάλυμα (Araucária Hotel);\nΝαι, το κατάλυμα φιλοξενεί σκύλους. Ισχύει χρέωση ύψους 40.00 BRL ανά κατοικίδιο, ανά ημέρα.\nΠοιες ώρες πραγματοποιείται το check-in και το check-out σε αυτό το κατάλυμα (Araucária Hotel);\nΥπάρχουν εστιατόρια σε αυτό το κατάλυμα (Araucária Hotel) ή στη γύρω περιοχή;\nΝαι. Μερικά κοντινά εστιατόρια είναι τα εξής: Bar do Zé (5 λεπτά με τα πόδια), Marco's Boutique de Pão (7 λεπτά με τα πόδια) και Tanabe's (7 λεπτά με τα πόδια).\nNorma Elizabeth, Ταξίδι 2 διανυκτερεύσεων, Νοε 22, 2019


“Ξεκαθάρισμα” Λογαριασμών - Ρύθμιση Οφειλών…για Ελεύθερους Επαγγελματίες\nΗ περίοδος που διανύουμε θα μπορούσε εύκολα να χαρακτηριστεί ως περίοδος που θα “ξεκαθαρίσουμε” τους λογαριασμούς μας και τις Οφειλές μας. Η περίοδος που έχει σαν ημερομηνία Εκκίνησης την Ημερομηνία Ενεργοποίησης της Πλατφόρμας του Εξωδικαστικού Μηχανισμού, 3 Αυγούστου 2017, δεν θα αποκτήσει σύντομα Ημερομηνία Τέλους.\nΥπουργικές Αποφάσεις για Ρύθμιση Χρεών από Υπουργείο Εργασίας και Υπουργείο Οικονομικών\nΗ Ρύθμιση Οφειλών, έχει μπει για τα καλά στην καθημερινότητα των Επιχειρήσεων που με διάφορους τρόπους έχουν καταφέρει να «αναπνέουν» μέχρι σήμερα.\nΗ διαδικτυακή πλατφόρμα αίτησης του κοινωνικού μερίσματος άνοιξε και η προθεσμία υποβολής των αιτήσεων είναι μέχρι και 12/12/2017.\nΓια την αίτηση τα στοιχεία που χρειαζόμαστε είναι, οι κωδικοί Taxis και ο ΑΜΚΑ του αιτούντος, όπως και ένας λογαριασμός IBAN στον οποίο πρέπει να εμφανίζεστε ως δικαιούχος ή συνδικαιούχος.\nΤεκμήρια...στην Φορολογία Εισοδήματος\nΥποχρεωτικά θα έχουμε POS... Αλλά...


Μάθε όλα τα μυστικά για να κρατάς τα κοσμήματα σου λαμπερά.\nΌλα τα κοσμήματα μας όσο καλά και ακριβά κι αν είναι με την πάροδο του χρόνου σκουριάζουν, κιτρινίζουν και θέλουν και αυτά το φρεσκάρισμα τους. Είναι αυτά τα οποία μας δίνουν λάμψη σε κάθε μας εμφάνιση και μας κάνουν να ξεχωρίζουμε. Μας φροντίζουν με τον δικό τους τρόπο. Καιρός να μάθουμε και εμείς πως πρέπει να τα φροντίζουμε.\nΑν τα κοσμήματα σας είναι από χρυσό ή είναι επιχρυσωμένα μπορείτε να καθαρίσετε τα μαύρα σημεία τους με μια οδοντόβουρτσα και λίγη ποσότητα οδοντόκρεμας. Τρίψτε καλά τα κοσμήματα σας και μετά ξεπλύνετε με νερό.\nΑν μιλάμε για ημιπολύτιμους λίθους τότε το μόνο που έχεις να κάνεις για να τους φρεσκάρεις είναι να τους τοποθετήσεις σε ένα μπολάκι με ζεστό νερό και υγρό πιάτων. Αφού τα αφήσετε εκεί για λίγη ώρα ξεπλύνετε και σκουπίστε τα.\nΑν τα κοσμήματα σας είναι ασημένια τότε θα χρειαστείτε μπράσο για να τα φρεσκάρετε. Θα τα τρίψετε με το καθαριστικό και στην συνέχεια θα τα ξεπλύνετε. Μπορείτε να ακολουθήσετε την ίδια διαδικασία με ένα σπιτικό καθαριστικό. Την κέτσαπ! Ναι καλά άκουσες. Λόγω της οξύτητας της ντομάτες κάνουν τα κοσμήματα σου να αστράφτουν ξανά.\nFeatured Image: cottonbro/Pexels\nΔιώξε την αρνητική ενέργεια από τον χώρο σου


Νίκος Φρέρης: Οι στόχοι του Πάγου δεν αλλάζουν... οικογενειακό κλίμα και αθλητικό πνεύμα - Sportcyclades.gr\nΜίλησε μας για την επιστροφή της ομάδας στα γήπεδα της ΕΠΣ Κυκλάδων μετά από ένα χρόνο απουσίας:\n«Μετά από ένα χρόνο αποχής αγωνιστικά η ομάδα είναι πάλι εδώ. Τονίζω το αγωνιστικά γιατί σαν σωματείο ήμασταν ενεργό, έχοντας όλες μας τις υποχρεώσεις τακτοποιημένες».\nΘα υπάρξει φέτος ανταπόκριση από τα παιδιά;\n«Το ευχάριστο είναι πως με την βοήθεια του κ. Ζαχαρίου υπήρξε ανταπόκριση. Με όλα τα παιδιά που μιλήσαμε, διαπιστώσαμε ότι έχουν όρεξη και διάθεση να κάνουν αυτό που τους αρέσει και αγαπούν. Το μόνο πρόβλημα που μας απασχολεί είναι το υγειονομικό πρωτόκολλο. Είναι πολύ δύσκολο να καλυφθούν τα έξοδα δυο rapid test από την ομάδα ή από τα παιδιά. Σαν ομάδα δεν μπορούμε να αναγκάσουμε κανέναν να κάνει υποχρεωτικά το εμβόλιο για να μπει στο γήπεδο».\nΠοιοι είναι όμως οι στόχοι του Πάγου στο φετινό πρωτάθλημα;\n«Όπως και τις προηγούμενες χρονιές έτσι και φέτος οι στόχοι είναι οι ίδιοι. Να είμαστε μια οικογένεια… και αθλητισμός πάνω απ όλα. Εύχομαι να το πετύχουμε στο τέλος αυτό».\nΘεωρείς πως η αποχή ενός χρόνου θα κάνει κακό στην ομάδα;\n«Το μόνο κακό που με στενοχωρεί ιδιαίτερα είναι πως η ομάδα από το 1983 μέχρι σήμερα, δήλωνε συμμετοχή έστω σε μια κατηγορία, κάτι που δεν καταφέραμε την περσινή χρονιά. Τέλος, θέλω να ευχαριστήσω την Περιφέρεια Νοτίου Αιγαίου και ιδιαίτερα τον κ. Λεονταρίτη για όλες τις ενέργειες που έκανε ώστε να βγει η οικοδομική άδεια για την συντήρηση-επισκευή του γηπέδου του Πάγου. Πλέον απομένει μόνο η υπογραφή με τον εργολάβο. Εύχομαι και ελπίζω του χρόνου τέτοια εποχή να είναι έτοιμο το γήπεδο μας και να το χαίρονται όλα τα παιδιά του νησιού».\nΠερισσότερα σε αυτή την κατηγορία: « Αργυρώ Σαντορινάκη: Να συνεχίσουμε στον δρόμο που χάραξε ο Δημήτρης Ρόλλας [vid] Βασιλική Πετρίδου: Ο ΑΣ Ίου είναι το μέλλον του νησιού, θα πρέπει όλοι να τον αγκαλιάσουν [vid] »


Little Treasures Handmade: Λουλούδια παντού!!!\nΣας αρέσουν κι εσάς τα λουλούδια, ε? Άπειροι χρωματικοί συνδυασμοί, τόσα διαφορετικά αρώματα!!! Παλιά, τέτοια εποχή, υπέφερα από αλλεργικό συνάχι εξαιτίας της γύρης των λουλουδιών, αυτό όμως δεν με εμπόδιζε να τα αγαπώ!!! Από την εγκυμοσύνη και μετά, η αλλεργία εκείνη με άφησε ήσυχη... Έτσι, μπορώ άνετα να περιποιούμαι μερικά ή να μαζεύω ένα μπουκέτο που θα ομορφαίνει και θα αρωματίζει το σπίτι μου!!!\nΚίτρινες και κόκκινες τουλίπες πλημμύρισαν τον κήπο μας...\nΜια ανθισμένη κερασιά στον κήπο της φίλης μου μού τράβηξε την προσοχή...\nΚι εδώ σας έχω λουλούδια που... φοριούνται!\nδαχτυλίδι κόκκινο τριαντάφυλλο από πολυμερικό πηλό!\nΤριανταφυλλάκια σε δαχτυλίδια για μια γλυκιά έφηβη...\nδαχτυλίδι κίτρινο τριαντάφυλλο από πολυμερικό πηλό!\nΣκουλαρίκια με μαργαρίτες και τριανταφυλλάκια για την μεγάλη μου αδερφή...\nΣκουλαρίκια με μεταλλικές μαργαρίτες και πλαστικά τριανταφυλλάκια!\nΜε αφορμή μία παραγγελία που είχα από μια φίλη, χρησιμοποίησα για πρώτη φορά (δεύτερη, αν λάβω υπόψη και το δοκιμαστικό) την τεχνική του σφυρήλατου μετάλλου. Το συγκεκριμένο είναι φύλλο ορείχαλκου, κομμένο σε προσαρμοσμένο σχήμα. Όπως διαπίστωσα, το σφυρηλατημένο φύλλο μετάλλου, πέρα από την όμορφη υφή που αποκτά, έχει και ένα άλλο πλεονέκτημα: Γίνεται πολύ πιο σκληρό και δύσκαμπτο, ενώ δεν φαίνονται ούτε οι γρατσουνιές που τυχόν θα αποκτήσει!\nΜαργαρίτες από σφυρήλατο ορείχαλκο με πέρλες Swarovski, μέσα σε κρίκους!\nΜε πολλή αγάπη στέλνω τις φωτογραφίες και τα κοσμήματα με τα λουλούδια στο Δελφινάκι... Εκεί θα συναντήσουν πολλές άλλες ανοιξιάτικες δημιουργίες που συλλέγει!\nΣε άκρως ανοιξιάτικη διάθεση είναι και οι δημιουργίες που έφτασαν σε μένα από δύο αγαπημένες διαδυκτιακές φιλενάδες...\nΗ Δέσποινα μου έστειλε ένα δωράκι για τη λύση του γρίφου που μας είχε βάλει, στη σελίδα της στο facebook!\nΞετρελάθηκα με την ανακυκλωμένη συσκευασία του δώρου...\nΜα τι να περιέχει άραγε???\nΈνα φραουλοδαχτυλίδι και μία λουλουδοκαρφίτσα, συνοδευμένα από μια πασχαλινή καρτούλα με τις πιο γλυκές ευχές! Δέσποινα, εγώ και... η κοκετούλα κόρη μου σ' ευχαριστούμε πολύ!!!\nΜια από τις γνωστές σας πεταλουδίτσες πέταξε και προς τα μέρη μου... Η Ελένη δεν άφησε κανέναν παραπονεμένο μετά από την κλήρωση για το giveaway της και έστειλε αναμνηστικές πεταλούδες σε όλους! Σ' ευχαριστώ πολύ κι από εδώ, Ελένη μου!!!\nΑφού έκανε, λοιπόν, τη βόλτα της η πεταλουδίτσα μου, κάθισε τελικά στην τριανταφυλλιά μου, περιμένοντάς την να ανθίσει κι αυτή...\nΑναρτήθηκε από Fotini Kouzoumi στις 18:40\nΕτικέτες εικόνες του φακού μου , τα δωράκια σας , χειροποίητα κοσμήματα\nsyros2js 25/4/13 20:09\nΑχ, Φωτεινούλα μου!!!\nΤί λουλουδάτη ανάρτηση ήταν αυτή???!!!\nΑπό τις τουλίπες σου και την υπέροχη κερασιά της φίλης σου, μέχρι τα υπέροχα κοσμημάτά σου!!!\nΚαι ασφαλώς τα πανέμορφα δωράκια σου!!!\nΝα τα χαρείς, κορίτσι μου!!!\nFotini Little Treasures 26/4/13 21:45\nΕίναι αυτό που λένε, μου μπήκε η άνοιξη χαχαχα :)\nΣ' ευχαριστώ πολύ για τα όμορφα λόγια σου Γιάννα μου!!!\nΝα είσαι καλά!!! Φιλάκια πολλά και σε σένα κοριτσάρα μου!!!\nMeli Kanella 25/4/13 21:13\nΤι όμορφη ανάρτηση που διαβάζω μετά από τόσο καιρό απουσίας! Λατρεύω τα λουλούδια και τα χρώματα! Υπέροχες οι φωτογραφίες σου όπως και τα κοσμήματά σου!\nΜου έφτιαξε η διάθεση και το είχα ανάγκη! Καλό βράδυ κοριτσάκι μου! Σε φιλώ γλυκά\nFotini Little Treasures 26/4/13 21:48\nΚαλώς την μου!!! :)\nΧαίρομαι πολύ που σου ανέβασα τη διάθεση... Λίγα λουλούδια πάντα ομορφαίνουν τη μέρα μας!!!\nΣ' ευχαριστώ πολύ για τα καλά σου λόγια!!! :)\nΦιλάκια πολλά Μελοκάνελλό μου!!! :*\nΕλένη Φλογερά 25/4/13 21:39\nΦωτεινή μου τα κοσμήματά σου είναι όλα υπέροχα, ιδίως τα σκουλαρίκια.\nΕύχομαι η πεταλούδα μου να κάνει την τριανταφυλλιά σου να ανθίσει γρήγορα.\nFotini Little Treasures 26/4/13 23:21\nΕλένη μου, σ' ευχαριστώ τόσο πολύ για τα όμορφα λόγια σου και την όμορφη πεταλουδίτσα!!! :)\nΑπό τον άλλο μήνα θ' ανθίσει κι αυτή πιστεύω!!!\nΦιλάκια πολλά!!!! :*\nXris Kat 25/4/13 21:42\nΦωτεινή πανέμορφες οι τουλίπες σου. Για την κερασία δεν έχω λόγια. Σε λίγο καιρό που θα είναι γεμάτη κεράσια θα είναι ακόμα πιο όμορφη. Τα κοσμήματα υπέροχα. Μου άρεσαν πολύ οι κρίκοι οι σφυρίλατοι. Να χαρείς τα δωράκια που πήρες. Φιλιά!!\nFotini Little Treasures 26/4/13 23:23\nΧαίρομαι πολύ που σου άρεσαν καλή μου!!! Σ' ευχαριστώ πολύ!!! Όσο για την κερασιά, δεν θα την δω με κεράσια, γιατί η φίλη μου μετακομίζει από κείνο το σπίτι!!! Όλο και κάποιος θα τα χαρεί πάντως!!!\nΠολλά φιλακια κι από μένα!!!\nmarie 25/4/13 22:21\nΑπέραντα όμορφη όλη σου ανάρτηση Φωτεινή μου. Να είσαι καλά και χαμογελαστή :)\nFotini Little Treasures 26/4/13 23:51\nΜαρία μου, σ' ευχαριστώ πολύ-πολύ για τα καλά σου λόγια!!! Κι εσύ να είσαι καλά φιλενάδα μου!!!\nRania Dam. 25/4/13 23:20\n.......από που να αρχίσω... τα όμορφα λόγια της αναρτησης σου...\nτις κίτρινες τουλίπες που λάτρεψα....και αυτά τα υπέροχα- υπέροχα δαχτυλίδια!!!!\n(πειράζει που δεν είμαι εφηβη?)\nνα είσαι καλά...!!!!\nFotini Little Treasures 27/4/13 00:02\nΦυσικά και δεν πειράζει Ράνια μου!!! Σημασία έχει πώς αισθανόμαστε... :)\nΧαίρομαι πολύ που σου άρεσαν οι δημιουργίες μου... Σ' ευχαριστώ πολύ!!!\nκορδονέτο 25/4/13 23:23\nΛουλουδάτη και πανέμορφη η ανάρτησή σου. Μου άρεσαν πάρα πάρα πολύ τα σκουλαρίκια μαργαρίτες μέσα σε κρίκο. Φιλάκια!\nFotini Little Treasures 27/4/13 00:10\nΣ' ευχαριστώ πολύ-πολύ Κική μου!!! :)\nΧαίρομαι πολύ που σου άρεσαν!!! Κάτι παραπάνω θα ξέρεις εσύ που ασχολείσαι με σφυρήλατο μέταλλο!!!\nΔΕΛΦΙΝΑΚΙ 25/4/13 23:37\nΦωτεινούλα μου καλησπέρα...ευχαριστώ πολύ για την συμμετοχή και τις όμορφες ανοιξιάτικες δημιουργίες σου...και οι φώτος με τα λουλούδια όμορφες... να χαρείς τα δύο δώρα σου...φιλούθκια\nFotini Little Treasures 27/4/13 00:14\nΚι εγώ σ' ευχαριστώ Δελφινάκι μου, γιατί η πρόσκλησή σου ήταν αφορμή για δημιουργία... και φωτογραφία!!!\nΧαίρομαι πολύ που σου άρεσαν!!!\nClaire D. T 25/4/13 23:47\nΠολύ όμορφες δημιουργίες για άλλη μια φορά γλυκιά μου Φωτεινή!!\nFotini Little Treasures 27/4/13 00:15\nΣ' ευχαριστώ πολύ-πολύ κορίτσι μου όμορφο!!! :)\nmirsini's creations 26/4/13 01:16\nΓειά σου Φωτεινή !! Πολύ όμορφα τα λουλούδια του κήπου σου αλλά και αυτά που δημιούργησες εσύ !!!! Πόσο μου αρέσει η άνοιξη !!! Πολύ όμορφα και τα δωράκια όλα...άκρως ανοιξιάτικα !!!!\nFotini Little Treasures 27/4/13 00:20\nΜπήκα κι εγώ σε ανοιξιάτικο κλίμα Μυρσίνη μου!!! :)\nΣ' ευχαριστώ πολύ για τα γλυκά σου λόγια!!! να είσαι καλά!!!\nΦιλάκια πολλά και σε σένα!!!!! :*\nnikol 26/4/13 01:20\nΥπέροχα λουλούδια , χρώματα ανοιξιάτικα !!!\nΜου άρεσαν πολύ Φωτεινή τα σκουλαρίκια από ορείχαλκο , πολύ όμορφα έγιναν .\nΝα χαίρεσαι τα δωράκια σου\nFotini Little Treasures 27/4/13 00:22\nΣ' ευχαριστώ πολύ Νικόλ μου!!! Να είσαι καλά!!!\nΚαλή δημιουργική συνέχεια!!!\nPepi 26/4/13 10:12\nΕκπληκτικά ανοιξιάτικα χρώματα, Φωτεινή μου!\nΑπίθανες οι φωτογραφίες σου! Αλλά και τα σκουλαρίκια σου, τέλεια!\nΝα 'σαι καλά και να περάσεις πολύ πολύ όμορφα το Πάσχα!\nFotini Little Treasures 27/4/13 00:24\nΣ' ευχαριστώ τόσο πολύ Πέπη μου!!!\nΧαίρομαι πολύ που σου άρεσαν!!! :)\nΝα είσαι καλά!!! Σε φιλώ!!!\nFunky Monkey 26/4/13 11:54\nΦίλη μου, καλημέρα! Μου έφτιαξες τη διάθεση!! Υπέροχες οι λουλουδάτες φωτογραφίες σου, αλλά και οι δημιουργίες σου! Να χαρείς και τα δωράκια σου! Πολλά φιλιά!\nFotini Little Treasures 27/4/13 20:37\nΣ' ευχαριστώ πολύ-πολύ Έλλη μου!!! Τα λουλούδια μας φτιάχνουν τη διάθεση, πραγματικά!!! Χαίρομαι πολύ που σου άρεσαν!!!\nAlessandra 26/4/13 15:11\nWow!!Your tulips are fantastic. The rings with roses are such beautiful.The earrings are amazing!!!!\nFotini Little Treasures 27/4/13 20:39\nThank you so much my sweetie for your kind words!!! :)\nI'm so glad that you like them!!!\ndespina 26/4/13 20:51\nΥπέροχες οι τουλίπες σου!!!!αλλά και οι δημιουργίες σου μοναδικές!!!!καλό σ/κ!!!φιλιά!!!!\nFotini Little Treasures 27/4/13 21:07\nΣ' ευχαριστώ πολύ Δεσποινάκι μου!!! Να είσαι καλά!!! :)\nDIMI 26/4/13 21:49\nΦωτεινούλα μου,λουλουδάτη και πανέμορφη η ανάρτησή σου!!!Λάτρεψα όλες τίς δημιουργίες σου!!Να χαίρεσαι τα δωράκια σου !!!Καλό Σ/Κ!Φιλάκια!!!\nFotini Little Treasures 27/4/13 21:39\nΠόσο χαίρομαι που σου άρεσαν φίλη μου!!! :)\nΦιλιά πολλάαα!!! :*\n@iris 26/4/13 21:57\nΤι όμορφα που συνδύασες τα φυσικά λουλούδια με τις δημιουργίες σου;\nΤα απόλαυσα όλα!\nFotini Little Treasures 27/4/13 21:41\nΜάλλον τα φυσικά είναι πηγή έμπνευσης για τις δημιουργίες!!!\nΧαίρομαι πολύ που σου άρεσαν Αριστέα μου... Σ' ευχαριστώ πολύυυ!!! Φιλάκια πολλά κι από μένα!!! :*\nΡοδούλα 26/4/13 22:18\nΦωτεινή μου καλησπέρα!!!!\nΤι όμορφα που "έδεσες" τα θέματά σου!!!\nΚαι από πού ν' αρχίσω τώρα;\nΚαταρχήν, ακούω εκμοντερνοποιημένο Βιβάλντι. Όπως και ν' ακούσεις την άνοιξή του, είναι τέλεια!!!!! Ευχαριστούμε πολύ!!!\nΟι τουλίπες πανέμορφες!!!! Τι σου είναι η φύση!!!!\nΌσο για τα δαχτυλίδια σου Φωτεινή μου, ΕΞΑΙΡΕΤΙΚΑ!!!!!! Και λίγη είναι η λέξη.\nΑλλά και το δωράκι σου με τα δαχτυλίδια λουλούδι-φράουλα, ΤΕΛΕΙΑ!!!! Να τα χαρείτε με την κορούλα σου!!!\nΚαι το σφυρήλατο δαχτυλίδι πάαααρα πολύ ωραίο!!!\nΜα και η πεταλουδίτσα τι όμορφη. Πόσο ευγενική χειρονομία και γεμάτη ευαισθησία, να στείλει σε όλους από μια αναμνηστική πεταλουδίτσα, η Ελένη. Θα την επισκεφθώ, γιατί μου κέντρισε το ενδιαφέρον ο χαρακτήρας της.\nΦιλιά πολλά Φωτεινή μου, και ΚΑΛΟ ΣΑΒΒΑΤΟΚΥΡΙΑΚΟ!!!!\nΚαι στην κορούλα σου, ΚΑΛΕΣ ΔΙΑΚΟΠΕΣ!!!!!!!!!!!!!!!!!!!!!!\nFotini Little Treasures 27/4/13 21:51\nΣας έχω μια... αλλιώτικη εκδοχή της "άνοιξης" του Βιβάλντι, αφού την κλασική την ξέρετε όλοι!!! Μέταλ, για να ταιριάζει με τη δική μου φιλοσοφία!!! :)\nΣ' ευχαριστώ τόσο πολύ για τα όμορφα λόγια σου!!! Χαίρομαι πολύ που σου άρεσαν οι δημιουργίες μου!!!\nΝα επισκεφτείς οπωσδήποτε την Ελένη, πράγματι ήταν πολύ γλυκιά η χειρονομία της... Καλές διακοπές και σε σας Ροδούλα μου... Φιλάκια πολλά!!!\nπερήφανη μανιάτισσα 27/4/13 14:07\nΠολυ ομορφη ανάρτηση. Τα λουλουδια!!! Πηγή εμπνευσης ανέκαθεν!\nFotini Little Treasures 27/4/13 21:53\nΚαλώς την μου :)\nΣ' ευχαριστώ πολύ περήφανή μου!!! Πράγματι είναι πηγή έμπνευσης τα λουλούδια και γενικά η φύση!!!\nmelita 27/4/13 19:31\nΜου έφερες την άνοιξη με μια ματιά!\nΥπέροχες οι δημιουργίες σου !Να έχεις ένα όμορφο Σαββατοκύριακο Φωτεινή μου!\nFotini Little Treasures 27/4/13 22:03\nΣ' ευχαριστώ τόσο πολύ Μελιτάκι μου... Να είσαι καλά!!!\nΣε φιλώ!!! Σσσσμουτς!!!!!!! ♥\nZoe 28/5/13 01:53\nΤί όμορφο μπλογκοσπιτάκι!!!\nΕίσαι κι εσύ πολυτεχνίτισσα βλέπω!!!\nΛάικ-λάικ-λάικ (ναι είμαι φέισμπουκ βίκτιμ) χααχαχαχ\nΤα λέμε εδώ γύρω!!!\nΥΓ: Στείλε μου αν μπορείς την ανάρτηση με το σχόλιο του φίλου σου, όπου και είδες το μπλογκ μου!!\nFotini Little Treasures 28/5/13 17:38\nΚαλώς ήρθες Ζωή!!! Σ' ευχαριστώ πολύ για τα καλά σου λόγια!!!\nΕλπίζω να τα λέμε!!! :)\nΤέχνη και Μαθηματικά! (Μέρος 1ο)\nΚαλημέρα φίλοι μου και όμορφη εβδομάδα σε όλους!!! Καλή σχολική χρονιά και επίσημα πλέον, αν και για μένα προσωπικά έχει ξεκινήσει πριν αρ...\nSecret Santa Claus is coming to town!!!\nΧρόνια πολλά φίλοι μου, με Υγεία, Αγάπη και Ελπίδα σε όλο τον κόσμο !!! Ας περάσουμε αυτές τις γιορτές με τα αγαπημένα μας πρόσωπα...\nΣτα χρώματα του φθινοπώρου...\nΤην καλησπέρα μου!!! Τις τελευταίες μέρες ο καιρός έχει ψυχράνει αρκετά και η μέρα διαρκώς μικραίνει... Το φθινόπωρο έχει κάνει αισθ...\nΈναρξη εφαρμογής 24ώρου ΠΠΥ


Μεγάλωσα και θέλω δίπλα μου μόνο ανθρώπους αληθινούς - Προϊόντα της Φύσης\nαπό Η τροφή μας το φάρμακό μας · Δημοσιεύτηκε 2 Αυγούστου 2016 · Ανανεώθηκε 16 Σεπτεμβρίου 2017\nΜεγάλωσα και θέλω δίπλα μου μόνο ανθρώπους αληθινούς.\nΑνθρώπους που λένε αυτό που σκέφτονται και που σκέφτονται στ’ αλήθεια αυτό που λένε. Θέλω δίπλα μου μόνο ανθρώπους καθαρούς και διάφανους.\nΔείτε Άλλο Μοναξιά και άλλο Μοναχικότητα – Όσσο\nΔείτε και Είναι ότι πολυτιμότερο έχεις, ΠΡΟΣΕΧΕ που και πως το διαθέτεις\nΜεγάλωσα και ξέρω πλέον καλά πως ο άνθρωπος που\nκουτσομπολεύει τους πάντες σε εμένα, πίσω από την πλάτη μου θα κουτσομπολεύει και εμένα. Ο άνθρωπος που ζηλεύει και θέλει το κακό του άλλου -ακόμα και αν μου δείχνει πως είναι φίλος μου- θα ζηλεύει και θα θέλει και το κακό το δικό μου. Καταλαβαίνω πολύ περισσότερα πράγματα για έναν άνθρωπο από τον τρόπο που μιλάει εκείνος για τους άλλους παρά από τον τρόπο που μιλάνε οι άλλοι για εκείνον. Δεν ακούω τι λένε οι άλλοι.\nΔείτε και Να γίνεις άτρωτος στην κατάκριση, ακόμη και στην συκοφαντία\nΜεγάλωσα πια για τα «έλα μωρέ, δεν πειράζει».\nΠειράζει και παραπειράζει. Το είπαμε τόσες φορές αυτό το «δεν πειράζει» που πείραξε όλο μας το είναι. Και συνηθίσαμε να δεχόμαστε πράγματα που μας τρώνε από μέσα. Αλλά η ζωή είναι μικρή για να τη ζεις με καταστάσεις που πειράζουν και να παραμένεις σιωπηλός. Μεγάλωσα και σέβομαι πλέον πολύ τον εαυτό μου για να παραμένω σιωπηλή.\nΔείτε και Μάρω Βαμβουνάκη: Η βαρύτερη δυστυχία, είναι ο συμβιβασμός\nΔείτε και Αν θέλεις αγάπη… δώσε αγάπη;\nΣυνειδητοποίησα πως πολλές φορές δεν μπορώ να αλλάξω τις καταστάσεις, όσο κι αν προσπαθώ. Τότε είναι που μπορώ να αλλάξω τον εαυτό μου. Και να γίνω μια καλύτερη εκδοχή του. Και αυτό ακριβώς προσπαθώ κάθε φορά.\nΣυνειδητοποίησα πως δεν μπορώ να κάνω πάντα αυτό που θέλω. Έχω, όμως, επιλογή. Και έτσι, δεν κάνω ποτέ αυτό που δε θέλω.\nαπό Η τροφή μας το φάρμακό μας · Published 3 Ιουλίου 2016\nΕπόμενο άρθρο Σόδα η θαυματουργή και οι χρήσεις της\nΠροηγούμενο άρθρο Φτιάξτε ένα ισχυρό φυσικό αδυνατιστικό


Στο τσακώνικο καστανόδασος του φθινοπωρινού Πάρνωνα. - Irene's Healthy Life\nαπο Irene's Healthy Life 20 Οκτωβρίου 2021\nΔημοσιεύτηκε απο Irene's Healthy Life 20 Οκτωβρίου 2021\nΠραστός: Παλιά πρωτεύουσα Τσακωνιάς, πλούσια Μεσαιωνική Πόλη. Το χαμένο μεγαλείο του ορεινού χωριού της Τσακωνιάς αποτυπώνεται στο τραγούδι «Πραστέ μου πού ‘ναι οι πύργοι σου, πού ‘ναι η αρχοντιά σου». Βρίσκεται σε υψόμετρο 750 μέτρων.\nΟ Πραστός είναι ένα γραφικό παραδοσιακό χωριό της Αρκαδίας, χτισμένο αμφιθεατρικά στις πλαγιές του Πάρνωνα, το οποίο έχει ανακηρυχθεί παραδοσιακός οικισμός, ενώ ξεχωρίζει με τα μεσαιωνικά του πυργόσπιτα που υποδηλώνουν τη μακραίωνη ιστορία του,αλλά και τις εκκλησίες του.\nΠραστός: Κοίμηση της Θεοτόκου.\nΠΕΡΙΣΣΟΤΕΡΑ ΓΙΑ ΤΗΝ ΔΙΑΔΡΟΜΗ\nΑρχικά θα παραμείνουμε στον Πραστό για να περιηγηθούμε στα γραφικά σοκάκια του ιστορικού οικισμού και στη συνέχεια θα πάρουμε το μονοπάτι για την Καστάνιτσα. Πορευόμαστε προς τα δυτικά σε κατηφορική διαδρομή αρχικά μέχρι το ποτάμι της Μαζιάς απολαμβάνοντας τα νερά αλλά και την πανέμορφη φύση.\nΣτην περιοχή υπάρχουν 8 μισογκρεμισμένοι νερόμυλοι και μία νεροτριβή (που δείχνουν πως το νερό έπαιζε πριν από πολλά χρόνια καταλυτικό ρόλο στην καθημερινότητα των κατοίκων του) και ξωκλήσια.\nΣυνεχίζουμε ανηφορικά σε μονοπάτι σκιερό, γεμάτο έλατα, κέδρους, πλατάνια και πυκνή βλάστηση.\nΟ καστανεώνας που θα συναντήσουμε προς το τέλος της διαδρομής είναι σημάδι ότι φθάνουμε στην γραφική Καστάνιτσα και συγκεκριμένα στην περιοχή Αη Γιώργη ένα περίπου χιλιόμετρο πάνω από το xωριό.\nΑυτή την εποχή τα φθινοπωρινά χρώματα δίνουν μια άλλη νότα σε αυτή τη διαδρομή που κυριαρχεί το πορτοκαλοκίτρινο χρώμα. Και αν είμαστε τυχεροί θα μαζέψουμε και κανένα ξεχασμένο κάστανο από κάτω!!!.(σακούλα να πάρεις!)\nΝτόπιοι μαζεύουν κάστανα.\nΚαστάνιτσα: Βυζαντινός Πύργος\nΟ τελικός προορισμός μας η Καστάνιτσα. Στην Καστάνιτσα θα έχουμε τη δυνατότητα να επισκεφτούμε το Βυζαντινό Πύργο στα βόρεια του χωριού. Για την ανάβαση στον πύργο υπάρχει πλακοστρωμένο μονοπάτι με ξύλινη περίφραξη.\nΗ Καστάνιτσα θεωρείται ένας από τους ομορφότερους παραδοσιακούς διατηρητέους οικισμούς της Πελοποννήσου, όπου ακόμα οι παλιότεροι μιλούν την Τσακώνικη διάλεκτο. Αξίζει να περπατήσουμε στους ασβεστωμένους πλακόστρωτους δρόμους με τα παραδοσιακά πετρόκτιστα διώροφα σπίτια βαμμένα λευκά με ασβέστη, με στέγες από πλάκες σχιστόλιθου, με έντονα χρώματα στα παράθυρα και λουλουδιασμένες αυλές – αρκετά από τα οποία είναι πυργόσπιτα ( με τρείς ορόφους ) 300 και πλέον χρόνων.\nΚλείνοντας την πεζοπορία μας δεν θα μπορούσαμε να μην γευθούμε τις ντόπιες συνταγές με βάση το κάστανο στις γραφικές ταβέρνες του χωριού. Ζεστά φαγητά όπως χοιρινό με κάστανο, γίδα βραστή, φασολάδα παντρεμένη, χειροποίητες πίτες, αλλά και γλυκά με βάση το κάστανο θα προκαλέσουν με τους ουρανίσκους μας.\nΜια εύκολη και πολύχρωμη διαδρομή αυτή την εποχή περίπου 7 χιλιομέτρων που θα καλυφθεί περίπου σε τρείς ώρες.\nΜαζί θα ανακαλύψουμε τα μαγευτικά χρώματα του τσακώνικου Πάρνωνα, που θα ξυπνήσουν όλες τις αισθήσεις μας, συνδυάζοντας δύο από τα πιο εξέχοντα και ιστορικά χωριά του.\n✅ Αναχώρηση από ΔΟΥΚΙΣΣΗΣ ΠΛΑΚΕΝΤΙΑΣ\n✅Επόμενα σημεία επιβίβασης: Παλατάκι Χαιδαρίου, Ελευσίνα, Κόρινθος.\n✅Κόστος συμμετοχής:25 ευρω\n✅Απευθύνεται και σε αρχάριους.\n✅Διάρκεια πεζοπορίας περίπου 3.5 ώρες, ανάλογα με τον ρυθμό της ομάδας.\n✅ ΔΕΝ περιλαμβάνεται το φαγητό στην τιμή.\nMETΡΑ COVID 19\nΥποχρεωτική η χρήση μάσκας σε όλη τη διαδρομή του πούλμαν καθώς και η θερμομέτρηση κατά την επιβίβαση.\nΣε περιμένουμε να ζήσουμε μαζί αυτή τη μοναδική εξόρμηση στη φύση, είτε μόνος, είτε με παρέα θα γίνεις μέρος της δικής μας παρέας!!\nΓιατί η ζωή στη φύση είναι πιο ωραία, πόσο μάλλον με παρέα!!!


Όσιος Ευφρόσυνος, ο προστάτης των μαγείρων\nTη αυτή ημέρα μνήμη του Oσίου Πατρός ημών Eυφροσύνου του μαγείρου.\n* Ήνεγκε παν δύσοιστον ευψύχως βάρος, Θείας ο Eυφρόσυνος ηδονής χάριν. Oύτος εγεννήθη από αγροίκους και χωρικούς γονείς. Kαι ανατραφείς με ιδιωτικήν και απαίδευτον ανατροφήν, ύστεροναπήλθεν εις Mοναστήριον. Kαι ενδυθείς το μοναχικόν σχήμα, έγινεν υπηρέτης των Mοναχών. Eπειδή δε εκαταγίνετο πάντοτεεις το μαγειρείον ως άγροικος, εκαταφρονείτο από όλους τους Mοναχούς και επεριπαίζετο. Πλην υπέφερεν ο μακάριος όλας τας καταφρονήσεις με γενναιότητα καρδίας και σύνεσιν, και με ησυχίαν του λογισμού, χωρίς να ταράττεται όλως. Διότι, αγκαλά και ήτον ιδιώτης κατά τον λόγον, όμως δεν ήτον ιδιώτης και κατά την γνώσιν. Kαθώς τούτο θέλει αποδείξει καθαρά το εξής ρηθησόμενον. Eις το Mοναστήριον γαρ εκείνο, οπού ευρίσκετο ο αοίδιμος ούτος Eυφρόσυνος, εκεί ήτον και ένας Iερεύς φίλος του Θεού, όστις επαρακάλει προθύμως διά να του φανερώση ο Θεός τα αγαθά, οπού μέλλουν να απολαύσουν οι αγαπώντες αυτόν.\nMίαν νύκτα λοιπόν, κοιμωμένου του Iερέως, εφάνη εις τον ύπνον του, ότι ευρέθη μέσα εις ένα περιβόλι, και έβλεπε τα εκεί ευρισκόμενα πανευφρόσυνα αγαθά με θάμβος και έκστασιν. Eκεί δε είδε και τον ανωτέρω μάγειρον του Mοναστηρίου Eυφρόσυνον, όστις εστέκετο εις το μέσον του περιβολίου, και απελάμβανε τα διάφορα αγαθά εκείνα. Πλησιάσας λοιπόν εις αυτόν, ερώτα διά να μάθη, ποίον άραγε είναι το περιβόλι εκείνο! και πώς αυτός ευρέθη εις αυτό! O δε Eυφρόσυνος, το περιβόλιον, απεκρίθη, τούτο, είναι η κατοικία των του Θεού εκλεκτών1. Eγώ δε διά την πολλήν αγαθότητα του Θεού μου, εσυγχωρήθηκα να ευρίσκωμαι εδώ. Kαι ο Iερεύς του λέγει. Kαι τι άραγε κάμνεις εις τούτο το περιβόλι; O Eυφρόσυνος απεκρίθη. Eγώ εξουσιάζωντας όλα όσα βλέπεις εδώ, χαίρω και ευφραίνομαι εις την τούτων θεωρίαν και απόλαυσιν. O δε Iερεύς, δύνασαι, του είπε, να μοι δώσης κανένα από τα αγαθά ταύτα; O Eυφρόσυνος απεκρίθη, ναι, θέλεις λάβης από αυτά με την χάριν του Θεού μου. Tότε ο Iερεύς τού έδειξε μήλα τινα, και εζήτει να του δώση από αυτά. Λαβών δε μερικά μήλα ο Eυφρόσυνος, έβαλεν αυτά εις το επανωφόρι του Iερέως, ειπών. Iδού κατατρύφησον τα μήλα, τα οποία εζήτησας. Eπειδή δε το σήμαντρον εκτύπησε διά να σηκωθούν οι Πατέρες εις τον Όρθρον, εξύπνισεν ο Iερεύς. Kαι εις καιρόν οπού ενόμιζεν, ότι η οπτασία, οπού έβλεπεν, ήτον όνειρον, απλώσας την χείρα του εις το επανωφόρι του, ω του θαύματος ευρήκε πραγματικώς τα μήλα. Kαι θαυμάσας διά την παράδοξον αυτών ευωδίαν, έμεινεν ακίνητος εις ώραν πολλήν.\nΈπειτα πηγαίνωντας εις την Eκκλησίαν, και βλέπωντας εκεί στεκόμενον τον Eυφρόσυνον, επήρεν αυτόν εις παράμερον τόπον, και τον ώρκιζε διά να του ειπή, πού ήτον εκείνην την νύκτα. O δε Eυφρόσυνος, συγχώρησόν μοι, έλεγε, πάτερ. Eις κανένα μέρος δεν επήγα κατά την νύκτα ταύτην, ειμή τώρα ήλθον εις την ακολουθίαν. Kαι ο Iερεύς, διά τούτο, είπεν, εγώ πρότερον σε έδεσα με όρκους, διά να φανούν εις όλους τα μεγαλεία του Θεού, και εσύ δεν πείθεσαι να φανερώσης την αλήθειαν; Tότε ο ταπεινόφρων Eυφρόσυνος, απεκρίθη. Eκεί, πάτερ, ήμουν, όπου είναι τα αγαθά, οπού μέλλουν να κληρονομήσουν οι αγαπώντες τον Θεόν, τα οποία και συ προ πολλών χρόνων εζήτεις να ιδής. Eκεί είδες και εμένα απολαμβάνοντα τα του περιβολίου εκείνου αγαθά. Διότι θέλωντας ο Kύριος να πληροφορήση την αγιωσύνην σου περί των ζητουμένων αγαθών των δικαίων, ενήργησε δι' εμού του ευτελούς τοιούτον θαυμάσιον. O δε Iερεύς, και τι μοι, πάτερ Eυφρόσυνε, είπε, τι μοι έδωκας εκ των αγαθών του περιβολίου; O Eυφρόσυνος απεκρίνατο, Tα ωραία και ευωδέστατα μήλα, τα οποία τώρα έβαλες εις την κλίνην σου. Όμως πάτερ συγχώρησον, ότι σκώληξ εγώ ειμι και ουκ άνθρωπος. Tότε ο Iερεύς εδιηγήθη εις όλους τους αδελφούς την οπτασίαν, οπού είδε. Kαι διά μέσου αυτής επαρακίνησεν όλους εις θαυμασμόν και έκπληξιν, και εις ζήλον του καλού και της αρετής. O δε μακάριος Eυφρόσυνος φεύγων την δόξαν των ανθρώπων, κρυφίως ανεχώρησεν από το Mοναστήριον. Kαι εμάκρυνε φυγαδεύων, μείνας αγνώριστος παντελώς. Πολλοί δε ασθενείς τρώγοντες εκ των μήλων εκείνων, ιατρεύθησαν από τας ασθενείας των.\n(από το βιβλίο: Αγίου Νικοδήμου Αγιορείτου Συναξαριστής των δώδεκα μηνών του ενιαυτού. Τόμος Α΄. Εκδόσεις Δόμος,


Αρθρογραφία , Ιστορικά Θέματα , Πολιτική »\nΣκοπός της παρούσης εργασίας είναι να καταδείξει τη μοναδικότητα, από πολιτειολογικής απόψεως, του καθεστώτος του Μεταξά. Για να καταστεί αυτό δυνατό, αφ’ ενός θα εξεταστούν τα χαρακτηριστικά του καθεστώτος, αφ’ ετέρου θα γίνει μια σύγκριση με καθεστώτα με τα οποία πολύ συχνά το συγκρίνουν, αλλά και το ταυτίζουν (Χίτλερ, Μουσολίνι, καθεστώς του 1967). Η παράθεση κάποιων σημαντικοτάτων ιστορικών γεγονότων, μακρυά από τη λογική της στείρας ιστορικής περιγραφής, θα βοηθήσει στην επίτευξη του σκοπού της εργασίας.\nΠώς φτάσαμε στην κυβέρνηση Μεταξά\nΟ Μεταξάς εμφανίζεται στο κοινοβουλευτικό προσκήνιο στις 5 Μαρτίου του 1936, όταν και διορίζεται υπουργός Στρατιωτικών, για να θέσει υπό τον έλεγχό του την αστυνομία και τους αντιβενιζελικούς αξιωματικούς (1) (ηγείτο του Κόμματος των Ελευθεροφρόνων, το οποίο στη Βουλή το 1936 κατείχε 7 έδρες). Στις 14 Μαρτίου ορκίζεται η κυβέρνηση Δεμερτζή, με τον Μεταξά στο προαναφερθέν πόστο, μέχρι που αίφνης αποβιώνει ο πρωθυπουργός Δεμερτζής (13 Απριλίου) και αναλαμβάνει ο Μεταξάς τον πρωθυπουργικό θώκο. Πρέπει, ακόμα, να σημειωθεί ότι σε εκείνη τη Βουλή οι Αντιβενιζελικοί κατείχαν 143 έδρες και οι Βενιζελικοί 141, γεγονός που κατέστησε τη συγκρότηση κυβερνήσεως πολύ δύσκολη. Παρότι ο Μεταξάς ήταν γνωστός Αντιβενιζελικός, με αντικοινοβουλευτικές τάσεις, εξασφάλισε ψήφο εμπιστοσύνης από 243 βουλευτές, δηλαδή όχι μόνο από βουλευτές του ιδεολογικού του “στρατοπέδου”, αλλά και από αρκετούς Βενιζελικούς.\nΠραξικόπημα της 4ης Αυγούστου\nΕδώ, από πολιτειολογικής απόψεως, βρίσκεται κάτι μοναδικό. Ο Μεταξάς όχι μόνο εξασφάλισε ευρυτάτη ψήφο εμπιστοσύνης, αλλά και ψήφο εξουσιοδοτήσεως . Έτσι, φαίνεται ότι η κατάλυση της Δημοκρατίας στις 4 Αυγούστου του 1936 είχε νομιμοποιηθεί από τους νομίμους αντιπροσώπους του Έθνους, τους βουλευτές. Είχε δοθεί “λευκή επιταγή” στον Μεταξά και αυτός απλά έκανε χρήση του δικαιώματός του. Όπως σημειώνει ο ίδιος (2), παρά το γεγονός ότι το κυβερνητικό πρόγραμμα που έφερε προς ψήφιση “είχε ορίζοντα δεκαετίας” κατά κάποιους βουλευτές, υπερψηφίσθηκε.\nΓίνεται ευθύς αμέσως κατανοητό πως δεν μπορούμε να αναφερόμαστε στη διακυβέρνηση του Μεταξά, από τις 4 Αυγούστου του 1936 μέχρι και το θάνατό του στις 29 Ιανουαρίου του 1941, ως δικτατορία. Ο όρος Πραξικόπημα είναι δόκιμος: Πραξικόπημα, στην Πολιτειολογία, θεωρείται η Επανάσταση η οποία συντελείται εκ των άνω, και το καθεστώς της 4ης Αυγούστου είχε ως πρωτεργάτες τον πολιτικό Ι. Μεταξά και τον Βασιλιά Γεώργιο Β΄. Λαμβανομένων υπ’ όψιν των γενικοτέρων συνθηκών που επικρατούσαν τότε (ο διαφαινόμενος πόλεμος), το καθεστώς, θα ήταν δυνατό να ειπωθεί, ότι προσιδιάζει στην Αισυμνητεία. Θα ταίριαζε δε και ο χαρακτηρισμός Πεφωτισμένη Δεσποτεία, σύμφωνα με τον μελετητή του Μεταξά, Π. Βατικιώτη (3).\nΓεώργιος Β' – Ιωάννης Μεταξάς: Η διαρχία του καθεστώτος\nΤο καθεστώς οφείλει την ύπαρξή του στον Γεώργιο Β’, δίχως τη σύμφωνη γνώμη και υπογραφή του οποίου ουδέποτε θα επεβάλλετο. Φορέας της εξουσίας, λοιπόν, πλην του εμπνευστή του καθεστώτος, Ι. Μεταξά, ήταν και ο Βασιλιάς. Η σύγκριση με άλλα “παρεμφερή” καθεστώτα - ο προσδιορισμός χρησιμοποιείται συμβατικά και για την οικονομία της εργασίας - της εποχής δείχνει μια βασική διαφορά: Στην Εθνικοσοσιαλιστική Γερμανία και στη Φασιστική Ιταλία οι ηγέτες δεν μοιράζονταν με κανένα θεσμό την εξουσία τους. Διανομή της εξουσίας σε περισσότερα του ενός πρόσωπα δεν έχουμε ούτε στην Ελλάδα του 1967-1974. Παρά την ύπαρξη της Συμβουλευτικής Επιτροπής και της Επαναστατικής Επιτροπής, τον τελευταίο λόγο πάντοτε είχε ο Γ. Παπαδόπουλος.\nΗ εξουσία του Μεταξά, οπότε, δεν ήταν απόλυτη και αδιαμφισβήτητη, καθώς, για παράδειγμα, παρά το γεγονός ότι δεν εκφράστηκε ανοιχτά, υπήρχε εξ αρχής μια υποβόσκουσα διαφωνία των δύο φορέων της εξουσίας σχετικά με τη μονιμότητα ή την παροδικότητα του καθεστώτος. Σύμφωνα δε με τον καθηγητή Δ. Κιτσίκη (4), ο Γεώργιος Β΄ είχε “εκλέξει” τον Μεταξά, ενώ μπορούσε να τον αντικαταστήσει σε οποιαδήποτε στιγμή (ο σχηματισμός Οικουμενικής κυβερνήσεως είχε προταθεί από τον Θ. Σοφούλη, αλλά ο Γεώργιος Β΄ αρνήθηκε).\nΠού στηριζόταν το καθεστώς\nΚάνοντας μια σύνδεση με την προηγούμενη παράγραφο, πρέπει να αναφερθεί ότι ο Μεταξάς αρνήθηκε να δεχτεί πολιτικούς στην Κυβέρνησή του, παρά τις πιέσεις του Βασιλιά, επιλέγοντας ειδικούς για το κάθε υπουργείο, τεχνοκράτες θα λέγαμε σήμερα - για παράδειγμα, διόρισε υφυπουργό Εργασίας τον αριστερό συνδικαλιστή Αρ. Δημητράτο (5) - καθώς δεν είχε τη στήριξη κάποιου κόμματος και ήθελε να έχει την πιο άμεση δυνατή επαφή με την κοινωνία. Εδώ βρίσκεται μια επίσης τεράστια διαφορά με τα “παρεμφερή” καθεστώτα: Ο Μεταξάς δεν ταύτισε το κράτος με το κόμμα του, όπως ο Χίτλερ και ο Μουσολίνι. Ο Μεταξάς ήθελε να δίνει υπερκομματική εντύπωση, εξ ου και η, υπό όρους, πρόταση για ανάληψη της Αντιπροεδρίας της κυβερνήσεως στον Σ. Βενιζέλο (6), τον Μάιο - Ιούνιο του 1936, και η παράλληλη δίωξη ακραίων αντιβενιζελικών και κομμουνιστών.\nΗ 4η Αυγούστου δεν είχε κοινωνική βάση και λαϊκή απήχηση, γι’ αυτό και δόθηκε μεγάλο βάρος από τον Μεταξά στο “καμάρι” του, την ΕΟΝ. Μέσω της ΕΟΝ, ο Μεταξάς καλλιέργησε το πατερναλιστικό πρόσωπό του. Ο οικειοθελής χαρακτήρας της εισόδου και η αυτονομία της ΕΟΝ, που διεκήρυττε ο Μεταξάς, δεν ισχύουν: Ο αρχηγός της ΕΟΝ και το πρόγραμμα Σπουδών είχαν καθεστωτική προέλευση, ενώ οι νέοι εδέχοντο πιέσεις και προνόμια για να ενταχθούν (7). Η ΕΟΝ, πάντως, πέρα από την ηθική και σωματική ανάπλαση, είχε έναν πρακτικό στόχο σε βάθος χρόνου: Τη δημιουργία ενός δεύτερου στρατού των μετόπισθεν για το ενδεχόμενο κατοχής κατά τον επερχόμενο πόλεμο (8). Η ΕΟΝ ήταν, κατά τρόπο εξώφθαλμο, ένα στοιχείο φασιστικής εμπνεύσεως και θα μπορούσε να παρομοιαστεί με τη Χιτλερική Νεολαία ή την Μπαλίλα της Ιταλίας (κώδικας ενδυμασίας, χαιρετισμός και λοιπά).\nΟ Μεταξάς στηρίχθηκε για την επιβολή του στις αστυνομικές δυνάμεις, οι οποίες τα προηγούμενα χρόνια - κυρίως στις κυβερνήσεις Ε. Βενιζέλου - είχαν ασκηθεί στη δίωξη κομμουνιστών, επιδιώκοντας παράλληλα την αποπολιτικοποίηση του Στρατού, καταρρίπτοντας έτσι την ευρέως διαδεδομένη άποψη που θέλει το Μεταξικό καθεστώς να είναι στρατιωτικό.Υπό τη διοίκηση του Μανιαδάκη, τα πάσης φύσεως τμήματα της Αστυνομίας (πλην της αγροφυλακής) ενισχύθηκαν ποσοτικά και μερικά εξ αυτών και ποιοτικά (9), βελτιώνοντας έτσι την αποτελεσματικότητα της Αστυνομίας και επιβεβαιώνοντας το χαρακτηρισμό του “Αστυνομοκρατουμένου” καθεστώτος. Καθώς η Αστυνομία ήταν το μόνο σημαντικό του έρεισμα, ο Μεταξάς βελτίωσε τους μισθούς και τις συντάξεις των αστυνομικών, αλλά όχι μόνο: Θέλοντας να ενισχύσουν το κύρος και την πνευματική καλλιέργεια της Αστυνομίας, Μεταξάς και Μανιαδάκης προέβησαν στη μεταρρύθμιση των σχολών εκπαιδεύσεως της Αστυνομίας (πρόγραμμα σπουδών και λοιπά). Το καθεστώς έβλεπε την Αστυνομία ως μέσο για την αναμόρφωση της δημόσιας ηθικής και των κοινωνικών αξιών, όμως η βίαιη και καταπιεστική αστυνόμευση, ο ανηλεής πολιτικός διωγμός, η στενή επιτήρηση και ο έλεγχος, αφ’ ενός κατέστησαν αντιδημοφιλή την Αστυνομία, αφ’ ετέρου υπονόμευσαν τους σκοπούς της και την όποια ηθική επιρροή του καθεστώτος.\nΣτο Στρατό, ο Μεταξάς δεν έχαιρε της ίδιας εμπιστοσύνης όπως στην Αστυνομία, αντιθέτως στις τάξεις του Στρατού επικρατούσε μια δυσφορία, ακριβώς λόγω του “υποβιβασμού” της σημασίας του Στρατού στο καθεστώς έναντι της Αστυνομίας. Του λόγου το αληθές επιβεβαιώνουν οι συνωμοσίες που έγιναν στο Στρατό εναντίον του Μεταξά. Η υπόγεια κόντρα μεταξύ Γεωργίου Β΄ και Μεταξά ίσως να συνέβαλε στην υποκίνηση τέτοιων ραδιουργιών κατά του καθεστώτος από ακραιφνείς βασιλικούς αξιωματικούς. Είναι εμφανής σ΄αυτό το σημείο η διαφορά με τα “παρεμφερή” καθεστώτα, όπου ο Στρατός ήταν ο κύριος μοχλός του καθεστώτος. Περαιτέρω, πρέπει να σημειωθεί πως, παρότι πρώην στρατιωτικός, ο Μεταξάς δεν εμφανιζόταν ποτέ με στρατιωτική ενδυμασία, εν αντιθέσει με τους Χίτλερ και Μουσολίνι, οι οποίοι, παρότι δεν ήταν στρατιωτικοί, πάντοτε εμφανίζοντο με στρατιωτική ενδυμασία.\nΟ Μεταξάς δηλώνει (10) ότι μετά την επιβολή της 4ης Αυγούστου το κράτος απέκτησε βάση αγροτική και εργατική και έγινε κατά συνέπεια αντιπλουτοκρατικό. Ο Μεταξάς, προφανώς θεωρώντας τις δύο αυτές ομάδες “στυλοβάτες” του καθεστώτος, επέδειξε ιδιαίτερη μέριμνα γι΄αυτές (ΙΚΑ, 8ωρο, διαιτησία, συλλογικές συμβάσεις, ρύθμιση αγροτικών χρεών, καθιέρωση 1ης Μαΐου, δημιουργία Εργατικού Κέντρου για τη στέγαση, αναψυχή και τη βελτίωση του πνευματικού επιπέδου των εργαζομένων) κατά τρόπο παρόμοιο, αν όχι ίδιο, όπως και για την Αστυνομία. Τα νομοθετήματα αυτά, κατά κύριο λόγο, προέρχονταν από παλαιότερες κυβερνήσεις, όμως ο Μεταξάς βρήκε την ευκαιρία να τα εφαρμόσει δίχως την τροχοπέδη του Κοινοβουλίου. Οι ασθενέστερες τάξεις τύγχαναν μιας προνομιούχου μεταχειρίσεως, εν αντιθέσει με τους πλουτοκράτες οι οποίοι εδέχοντο σκληρούς χαρακτηρισμούς.\nΕν κατακλείδει, το συμπέρασμα που δύναται να εξαχθεί για τα ερείσματα του καθεστώτος είναι ότι αυτά ήταν περιορισμένα και ασταθούς χαρακτήρα. Η εμφάνιση εμπράκτων αντιθέσεων εκ μέρους των εχθρών του καθεστώτος ίσως απετράπη λόγω του επικειμένου πολέμου (11).\nΗ εσωτερική κατεύθυνση του καθεστώτος\nΗ Εθνική Αναγέννηση και η Εθνική Ενότητα ήταν οι σκοποί του καθεστώτος, για την επίτευξη των οποίων ο Μεταξάς προέβαλλε τα ιδανικά της Πατρίδας, της οικογένειας και της θρησκείας. Στον ίδιο λόγο του, ο Μεταξάς διακηρύσσει ότι το Κράτος και η Εκκλησία “πηγαίνουν χέρι-χέρι” ώστε να επιτευχθούν οι προαναφερθέντες σκοποί. Η 4η Αυγούστου συνέπραξε με την Εκκλησία και εξύψωσε τον ρόλο της, εν αντιθέσει με τα “παρεμφερή” καθεστώτα Χίτλερ - Μουσολίνι, όπου η θρησκεία καταπολεμήθηκε, ώστε ο αποκλεισμός του Πάπα στο Βατικανό από τον Μουσολίνι (συνθήκη Λατερανού 1929) να θεωρείται μια από τις μεγαλύτερες πολιτικές νίκες που κατήγαγε ο τελευταίος στο εσωτερικό της Ιταλίας. Στην περίοδο 1967 - 1974 η Εκκλησία συνέπλεε με το καθεστώς, κάτι που θα μπορούσε να μας οδηγήσει στο συμπέρασμα περί Ελληνικής ιδιομορφίας όσον αφορά στο θέμα της θρησκείας.\nΚατά τον D.H. Close (12), το σημαντικότερο προσόν του καθεστώτος είναι η αποτελεσματική και μεταρρυθμιστική διοίκηση του κρατικού μηχανισμού. Ο Μεταξάς πίστευε ότι η κοινωνική μεταβολή ήταν αναπόφευκτη και γι΄ αυτό επιθυμούσε μια κοινωνική μεταρρύθμιση ορθολογική και ελεγχόμενη από το Κράτος, με την αναβίωση της πίστης των Ελλήνων στα παραπάνω ιδανικά. Με άλλα λόγια, αφ’ ενός ανακατανομή του πλούτου χωρίς να κλονισθούν οι παραδοσιακοί θεσμοί της Ελληνικής κοινωνίας, αφ’ ετέρου διατήρηση ενός βασικά αστικού καθεστώτος (13). Το κριτήριο για την ένταξη στην αστική τάξη δεν ήταν κοινωνικό-οικονομικό, αλλά η ένταση του εθνικισμού και η πίστη στην παράδοση. Σ΄ αυτήν του την προσπάθεια εντάσσονται τα μέτρα που αφορούσαν στις εργατικές τάξεις. Παράλληλα, ο Μεταξάς στόχευε και στη διοικητική αποκέντρωση, ώστε “υγιή κέντρα τοπικής ζωτικότητας, πολιτισμού και πλούτου (να) οικοδομούνται στις επαρχίες” (14). Εδώ, κατά τον Κ. Σαραντή (15), έγκειται η σημαντικότερη καινοτομία του καθεστώτος: Το καθεστώς προωθούσε ένα σχέδιο για τη σταδιακή οργάνωση όλων των παραγωγικών τάξεων σε συνεταιρισμούς, ξεκινώντας με την προώθηση των ενεργών αγροτικών συνεταιριστικών μονάδων, ώστε να δημιουργηθεί ένα σύστημα αντιπροσωπεύσεως, με απώτερο στόχο ένα είδος συνεταιριστικού κράτους. Ίσως η επιλογή των υπουργών του κατά τον τρόπο που περιγράφηκε παραπάνω να εντάσσεται στο γενικότερο πλαίσιο αυτού του σχεδίου. Η έντονη αντίθεση του Γεωργίου Β΄ και η εξωτερική κρίση ώθησαν στην αναβολή του σχεδίου αυτού.\nΗ διακήρυξη των στόχων αυτών όπως και η δημιουργία του Τρίτου Ελληνικού Πολιτισμού (προφανής η ομοιότητα με το Τρίτο Ράιχ του Χίτλερ) θα συνηγορούσαν στο ότι το καθεστώς, από κοινωνιολογικής απόψεως, έτεινε να μετεξελιχθεί σε επαναστατικό. Όμως, καθώς δεν προέβη σε διοικητική αναδιοργάνωση, θεσμική ανάπλαση, νέα συνταγματική οργάνωση και αναδιάρθρωση της οικονομίας, το καθεστώς παρέμεινε μια ελλιπής και μερική “επανάσταση” (16). Στους περισσοτέρους εξ αυτών των τομέων ο Μεταξάς δεν προχώρησε σε βαθειές τομές, αλλά, θα λέγαμε, σε βελτιωτικές κινήσεις. Η ρευστότητα της περιόδου δεν επέτρεψε στον Μεταξά να ολοκληρώσει τις ιδέες του για τη δημιουργία του Νέου Κράτους του. Πάντως φαίνεται πως κι ο ίδιος ο Μεταξάς θεωρούσε ότι δεν έφερε εις πέρας το έργο του, καθώς άφησε πίσω του την πολιτική του διαθήκη όπου περιέγραφε ένα Κράτος, η ανάλυση του οποίου δεν είναι της παρούσης.\nΤα πολιτικά χαρακτηριστικά του καθεστώτος\nΤο κυριότερο χαρακτηριστικό της 4ης Αυγούστου ήταν ότι υπήρξε ένα προπαρασκευαστικό για πόλεμο καθεστώς, ένα στην ουσία Πολεμικό Καθεστώς (17). Κατά πολλούς δε, η αιτία επιβολής της 4ης Αυγούστου ήταν η προοπτική εμπλοκής στο διαφαινόμενο πόλεμο, όπου μια συγκεντρωτική εξουσία εθεωρείτο πιο ταιριαστή. Εδώ η λέξη που χρησιμοποιούσαν οι Αρχαίοι Έλληνες για τον “σκοπό” (τέλος) βοηθά στην εξαγωγή συμπερασμάτων: Όπως είδαμε στην παραπάνω ενότητα, οι κοινωνικοί/οικονομικοί/πολιτικοί στόχοι του Μεταξά “υποκλίθηκαν” μπροστά στον επικείμενο πόλεμο και κύριος στόχος έγινε η προπαρασκευή γι΄ αυτόν. Καθώς εξεπλήρωσε τον στόχο του, κατά τρόπο παροιμιώδη, το καθεστώς κατέρρευσε. Έφτασε στο “τέλος” του. Του λόγου το αληθές αποδεικνύει το γεγονός πως η 4η Αυγούστου δε μνημονεύεται για κανένα (ως επί το πλείστον) από τα κατορθώματά της στον κοινωνικό/οικονομικό/πολιτικό τομέα, αλλά γιατί είπε το περίφημο “Όχι”. Υπάρχει η άποψη πως το καθεστώς θα είχε περάσει στη λήθη εάν δεν απαντούσε ηρωικά στο τελεσίγραφο της 28ης Οκτωβρίου, κάτι που δε δυσκολεύεται να πιστέψει κανείς.\nΣτις προηγούμενες παραγράφους, σημαντική έκταση κατελήφθη από τις προσωπικές επιλογές του Μεταξά. Το γεγονός αυτό εξηγείται από τον εξής λόγο: Η 4η Αυγούστου ήταν καθεστώς προσωποπαγές. Ο ίδιος ο Μεταξάς έγραφε (18): “Για τα εσωτερικά μας, όσο ζω θα είναι στερεά. Άμα πεθάνω; Ιδού το ζήτημα! Αλλά δεν υπάρχει λύσις. Οι θεσμοί δεν αντικαθιστούν τα άτομα”. Ο προσωποπαγής χαρακτήρας του καθεστώτος φαίνεται και από το ότι δεν ορίσθηκε διάδοχος του Μεταξά απ΄ αυτόν, ενώ ο θάνατός του βοήθησε ώστε να εκπνεύσει μαζί του και το καθεστώς του. Ο ίδιος πίστευε (19) ότι των δικτατοριών έπεται το χάος, λόγω ακριβώς αυτής της στενής συνδέσεως μεταξύ δικτατορίας - δικτάτορος.\nΗ επικρατούσα άποψη στην Ελλάδα σχετικά με το καθεστώς της 4ης Αυγούστου είναι ότι αυτό υπήρξε ένα φασιστικό καθεστώς. Στις προηγούμενες παραγράφους έγιναν κάποιες συγκρίσεις μεταξύ της εθνικοσοσιαλιστικής Γερμανίας, της φασιστικής Ιταλίας και της Ελλάδας της περιόδου 1967-1974 με το Μεταξικό καθεστώς και βρέθηκαν άλλοτε ομοιότητες και άλλοτε διαφορές.Στα πλαίσια, όμως, της περιγραφής των εξωτερικών - πολιτικών χαρακτηριστικών της 4ης Αυγούστου πρέπει να δοθεί μια ξεκάθαρη απάντηση αν όντως το Μεταξικό κράτος ήταν κράτος φασιστικό.\nΤα κοινά στοιχεία του Μεταξά μ΄ αυτά του εθνικοσοσιαλισμού – φασισμού (πλην των όσων έχουν ήδη καταγραφεί) είναι τα εξής: Έλεγχος του Τύπου, το έθνος είναι το υπέρτατο αγαθό, ταύτιση έθνους-κράτους, υποταγή του ατομικού συμφέροντος στο συμφέρον του συνόλου, αντικομμουνισμός, αντικοινοβουλευτισμός, επικλήσεις περί ενός ηθικού αντί-ατομικιστικού πολιτισμού (Stato Etico του Μουσολίνι), ύπαρξη Ταγμάτων Εργασίας (τα οποία αργότερα συγχωνεύθηκαν με την ΕΟΝ, όπως και οι Πρόσκοποι) (20). Ο Μεταξάς διεκήρυττε ότι αναζητούσε τη βάση των πολιτικών θεσμών του στην Αρχαία Σπάρτη, η οποία (αναχρονιστικά) έχει χαρακτηριστεί ως πολιτεία εθνικοσοσιαλιστική. Ίσως λόγω τούτου υπάρχουν αυτές οι ομοιότητες. Ένα παράδειγμα μπορεί να θεωρηθεί η ίδρυση της ΕΟΝ, και δη η συμμετοχή κοριτσιών σ΄ αυτήν, τα οποία παρομοιάζονται με Σπαρτιάτισσες που ασκούνται στο ακόντιο (2ο τεύχος του περιοδικού της ΕΟΝ, οπισθόφυλλο).\nΤα κοινά στοιχεία, όμως, είναι εντελώς επιφανειακά, καθώς δεν προήλθαν ως αποτελέσματα της εφαρμογής μιας ιδεολογίας, αλλά περισσότερο είναι προϊόντα μιμήσεως του φασισμού και του εθνικοσοσιαλισμού εκ μέρους του Μεταξά. Οι διαφορές που υπάρχουν μεταξύ των καθεστώτων που συγκρίνονται εδώ είναι περισσότερες και σημαντικότερες.\nΠλην των ήδη αναφερθέντων διαφορών, υπάρχουν και πολλές άλλες. Η πιο σημαντική εξ αυτών είναι ότι στα άλλα ολοκληρωτικά κράτη επεβλήθη μια μονολιθική επίσημη κοσμοθεωρία, η οποία έκανε την εμφάνισή της σε κάθε έκφανση της ζωής του ανθρώπου. Οι θεωρίες αυτές, που έμοιαζαν με θρησκευτικό δόγμα ουδέποτε υιοθετήθηκαν από την 4η Αυγούστου, πέρα από κάποια ρητορικά σχήματα. Παράλληλα, τα ολοκληρωτικά αυτά καθεστώτα διεκρίνοντο από μια επιθετική εξωτερική πολιτική, ενώ η 4η Αυγούστου πάσχιζε να διατηρήσει σχέσεις καλής φιλίας με γείτονες χώρες και να αποφύγει την εμπλοκή στον πόλεμο (για παράδειγμα, η απόκρυψη του βομβαρδισμού του υποβρυχίου “Έλλη”), χωρίς αυτό να σημαίνει βέβαια ότι δεν είχε κάνει τις απαραίτητες ετοιμασίες για την είσοδο στον πόλεμο. Βέβαια ούτε το καθεστώς του Φράνκο δεν εισήλθε στον πόλεμο, παρότι είχε εδραιωθεί με τη βοήθεια του Χίτλερ και του Μουσολίνι - καθιστώντας έτσι την ιδεολογική συγγένεια αδιαμφισβήτητη - και έτσι δεν μπορούμε να μιλάμε για ιδιαιτερότητα του Μεταξικού καθεστώτος επ΄ αυτού. Ο Μεταξάς ίσως εδέχετο τη σύγκριση με το καθεστώς του Σαλαζάρ στην Πορτογαλία (21). Ο διωγμός των Εβραίων, για τον οποίο έγιναν γνωστά τα καθεστώτα Χίτλερ και Μουσολίνι, επίσης δεν ευδοκίμησε στην Ελλάδα.\nΠρέπει να επισημανθεί πάντως πως και μέσα στην κυβέρνηση Μεταξά υπήρχαν και εθνικοσοσιαλιστές, θιασώτες του Γερμανικού καθεστώτος οι οποίοι όμως δεν κατάφεραν να ασκήσουν σημαντική επιρροή επί του χαρακτήρα του καθεστώτος (λόγω της προσωποπαγούς συγκροτήσεώς του), ενώ ο Μεταξάς δεν δίστασε να διώξει από την κυβέρνησή του τον πλέον φανατικό εθνικοσοσιαλιστή, Θ. Σκυλακάκη. Επίσης, υπήρχαν κάποιες φασιστικές οργανώσεις στην Ελλάδα (Εθνική Ένωση Ελλάδας, Εθνικοσοσιαλιστικό Κόμμα του Γ. Μερκούρη, Σιδηρά Ειρήνη, Εθνικο-Σοσιαλιστικό Κόμμα Μακεδονίας Θράκης, Παμφοιτητικός Σύλλογος) (22), ωστόσο δεν υπάρχει κανένα στοιχείο που να συνδέει τον Μεταξά μ΄ αυτές. Είναι φανερό ότι ουδεμία ουσιαστική σχέση είχε το καθεστώς, ούτε ο Μεταξάς, με τον εθνικοσοσιαλισμό - φασισμό και τα “παρεμφερή” αυτά καθεστώτα, όπως παρατηρεί και ο Σπ. Μαρκεζίνης (23) και ότι οποιαδήποτε χαρακτηριστικά είχαν κοινά μπορούν απλά να χαρακτηρισθούν χαρακτηριστικά κάθε συγκεντρωτικής και απολυταρχικής εξουσίας. Τη μη ιδεολογική συνάφεια κατέδειξε δε η “αντίφαση” της αντίθεσης του Μεταξά στον Άξονα. Κατά τον Α. Κανελλόπουλο (24), ο οποίος υποστηρίζει τον μεταβατικό χαρακτήρα του καθεστώτος, η 4η Αυγούστου “κατέληξε να καταστεί έμπρακτη άρνηση και των τριών μορφών του ολοκληρωτισμού: Του μαρξιστικού, του φασιστικού και του εθνικοσοσιαλιστικού”.\nΣύμφωνα με τον Κ. Σαράντη (25), χαρακτηριστικά του Μεταξικού καθεστώτος, όπως ο σαφής λαϊκισμός στην πολιτική και στην ιδεολογία, ο αγωνιστικός εθνικισμός με στόχο την αναγέννηση του Έθνους, η απουσία κυβερνητικού κόμματος σύμφωνα με τη θέση ότι “κόμμα είναι όλος ο λαός” και η συνακόλουθη αντίθεση στον κοινοβουλευτισμό, καθώς αυτός διασπά το Έθνος και ο πολιτικός και κοινωνικός ριζοσπαστισμός, παραπέμπουν περισσότερο σε μια Νέα Δεξιά παρά σε μια παραλλαγή του φασισμού.\nΤο καθεστώς του Μεταξά είναι ό,τι πιο κοντινό έχει γνωρίσει η Ελλάδα στο φασισμό, χωρίς όμως, όπως φάνηκε, να ολοκληρώνεται αυτή η πορεία προς τον εκφασισμό. Όπως σημειώνει ο Π. Βατικιώτης (26), οι κατηγορίες περί φασιστικού χαρακτήρα του καθεστώτος (από τον συγγραφέα της Αριστερας Σπ. Λιναρδάτο και τον Γ. Ανδρικόπουλο) είναι έωλες. Και συνεχίζει λέγοντας ότι οι κατήγοροι του Μεταξά δεν μπορούν να τα έχουν όλα, γιατί συγχρόνως τον κατηγορούν ότι ήταν φερέφωνο του Βασιλιά και τίποτα παραπάνω, τον οποίο όμως θεωρούσαν αντιφασίστα και πράκτορα των Άγγλων. Σύμφωνα πάλι με τον Π. Βατικιώτη, ο Μεταξάς σκόπευε να εγκαθιδρύσει μια φιλολαϊκή απολυταρχία στην Ελλάδα, γεγονός που καθιστά τη διακυβέρνησή του εντελώς ξεχωριστή και διαφορετική απ΄ όλα τ΄ άλλα καθεστώτα.\n1) Ο Μεταξάς και η εποχή του, Τα ερείσματα της δικτατορίας του Μεταξά, D.H. Close, σελ. 23\n2) Λόγοι πρώτης τριετίας, σελ. 506-507\n3) Μια πολιτική βιογραφία του Ι. Μεταξά, σελ. 44\n4) Ιστορία του Ελληνοτουρκικού Χώρου 1928-1973, σελ. 83\n5) Συγκριτική Μελέτη 4ης Αυγούστου-21ης Απριλίου, Μ. Χατζηδάκης, σελ 164-165\n6) Πολιτική Ιστορία της Συγχρόνου Ελλάδος, Τόμος 4, Σπ. Μαρκεζίνης, σελ. 342\n7) Πολιτική Βιογραφία του Μεταξά, Π. Βατικιώτης, σελ. 345\n8) Γ. Κάρτερ (στέλεχος της ΕΟΝ), Ελεύθερος Κόσμος, 26/10/2008\n9) Ο Μεταξάς και η εποχή του, Τα ερείσματα της δικτατορίας του Μεταξά, D.H. Close, σελ. 33\n10) Ημερολόγιο του Μεταξά, τόμος Στ΄, σελ. 552-554\n11) Ο Μεταξάς και η εποχή του, Τα ερείσματα της δικτατορίας του Μεταξά, D.H. Close, σελ. 43\n12) Ο Μεταξάς και η εποχή του, Τα ερείσματα της δικτατορίας του Μεταξά, D.H. Close, σελ. 44\n13) Πολιτική Βιογραφία του Μεταξά, Π. Βατικιώτης, σελ. 374\n14) Μεταξά, Λόγοι, τόμος 1, σελ. 247-255, 258-267\n15) Ο Μεταξάς και η εποχή του, Η Ιδεολογία και ο Πολιτικός Χαρακτήρας του Καθεστώτος Μεταξά, σελ. 53\n16) Συγκριτική Μελέτη 4ης Αυγούστου - 21ης Απριλίου, Μ. Χατζηδάκης, σελ. 150-153\n17) Συγκριτική Μελέτη 4ης Αυγούστου - 21ης Απριλίου, Μ. Χατζηδάκης, σελ. 193\n18) Ημερολόγιο του Μεταξά, τόμος 4, σελ. 467\n19) Άρθρο του Μεταξά στην “Εφημερίδα των Ελλήνων”, 29/7/1935\n20) Ο Μεταξάς και η εποχή του, Η Ιδεολογία και ο Πολιτικός Χαρακτήρας του Καθεστώτος Μεταξά, Κ. Σαράντης, σελ. 64-65\n21) Ημερολόγιο του Μεταξά, σελ. 655\n22) Γ. Ανδρικόπουλος, Οι Ρίζες του Ελληνικού Φασισμού, σελ. 56-57\n23) Σύγχρονη Πολιτική Ιστορία της Ελλάδος, τόμος 1, σελ. 15\n24) Ο Α. Κανελλόπουλος ήταν Αρχηγός της ΕΟΝ. 4η Αυγούστου και 28η Οκτωβρίου, Αλέξης Ελικιώτης (ψευδώνυμο του Α. Κανελλοπούλου), σελ. 35-36\n25) Ο Μεταξάς και η εποχή του, Η Ιδεολογία και ο Πολιτικός Χαρακτήρας του Καθεστώτος Μεταξά, σελ. 71\n26) Πολιτική Βιογραφία του Μεταξά, σελ. 345,348\n1) Μια πολιτική βιογραφία του στρατηγού Ιωάννη Μεταξά, Π. Βατικιώτης, Ευρασία, 2005\n2) Ο Μεταξάς και η εποχή του, Συλλογικό έργο, Ευρασία, 2009\n3) 4η Αυγούστου - 21η Απριλίου Συγκριτική Μελέτη, Μ. Χατζηδάκης, Λόγχη, 2011\n4) Σύγχρονη πολιτική ιστορία της Ελλάδος 1936-1975, Σ. Μαρκεζίνης, Πάπυρος, 1994\n5) Ιωάννης Μεταξάς: Το προσωπικό του ημερολόγιο, Γκοβόστης, 2005


ΟΠΑΠ Archives - Pentapostagma.gr : Pentapostagma.gr\n«Επαναστατική Αυτοάμυνα»: Δύο νέα βίντεο-ντοκουμέντα από την ληστεία στον Χολαργό – Πώς παρακολουθούσαν την ΕΛ.ΑΣ.\nΤο φως της δημοσιότητας βλέπουν δύο νέα βίντεο – ντοκουμέντα από την ληστεία σε κατάστημα ΟΠΑΠ στον Χολαργό στις 21 Οκτωβρίου που ήταν και η αρχή για την εξάρθρωση της οργάνωσης «Επαναστατική Αυτοάμυνα». Τα δύο νέα βίντεο απαθανατίζουν τους δράστες...8:03 μμ\nΤεράστια έσοδα για το κράτος από τα τυχερά παιχνίδια – Δείτε το «χρυσό» ποσό\nΟι φόροι που εισπράττει το κράτος από τον τζόγο και τα τυχερά παιχνίδια αποτελεί μια σημαντική πηγή εσόδων. Αυτό αποδείχθηκε και στα στοιχεία για το 2018 που φανέρωσαν μια αύξηση της τάξης του 9,8% συγκριτικά με τα έσοδα από...2:30 μμ\nΈνοπλη ληστεία σε πρακτορείο του ΟΠΑΠ στον Ασπρόπυργο\nΈνοπλη ληστεία σημειώθηκε χθες, στις 22:45, σε κατάστημα ΟΠΑΠ PLAY, στην οδό Βασιλείου Μελετίου 8 στον Ασπρόπυργο. Συγκεκριμένα, τρεις κουκουλοφόροι, με την απειλή όπλων, άρπαξαν άγνωστο χρηματικό ποσό και διέφυγαν με ΙΧ αυτοκίνητο. Λίγο μετά τις 3:00 το όχημα, το...9:20 πμ


FTC-2000G: Το νέο υπερσύγχρονο μαχητικό της Κίνας έχει ένα σοβαρό πρόβλημα - OnAlert\nFTC-2000G: Το νέο υπερσύγχρονο μαχητικό της Κίνας έχει ένα σοβαρό πρόβλημα\n2018/09/08 - 18:25\nΗ Guizhou Aviation Industry Corporation (ΑVIC) της Κίνας, ξεκίνησε την παραγωγή του νέου μαχητικού πολλαπλών ρόλων, FTC-2000G. Το νέο ελαφρύ μαχητικό, αναμένεται να πραγματοποιήσει την πρώτη του πτήση μέχρι τα τέλη Σεπτεμβρίου σύμφωνα με επίσημα κινεζικά μέσα ενημέρωσης.\nΕιδικότερα, το κινέζικο πρακτορείο ειδήσεων Xinhua. ανέφερε ότι το νέο μαχητικό αεροσκάφος FTC-2000G έχει προσανατολισμό εξαγωγής στις διεθνείς αγορές προς κάλυψη της ζήτησης που υπάρχει. Αναπτύχθηκε από την Guizhou Aviation Industry Corporation στην πόλη Anshun στην επαρχία Guizhou της νοτιοδυτικής Κίνας, ενώ η εταιρεία έχει πλήρη ανεξάρτητα δικαιώματα πνευματικής ιδιοκτησίας του αεροσκάφους.\nΟι πηγές αναφέρουν, ότι το FTC-2000G έχει βασιστεί στο υπερσύγχρονο υπερηχητικό Guizhou JL-9, το οποίο χρησιμοποιείται τόσο στην Πολεμική Αεροπορία όσο και στο Πολεμικό Ναυτικό του Λαϊκού Απελευθερωτικού Στρατού. Πράγματι,η εταιρεία αρχικά υιοθέτησε τον σχεδιασμό του JL-9, το οποίο έχει στοιχεία από το Chengdu JJ-7 αλλά και από το σοβιετικό μαχητικό MiG-21, αλλά τελικά κατέληξε στο μοντέλο FTC-2000, που έχει εξαγωγικό προσανατολισμό. Η ζήτηση στις διεθνείς αγορές είναι μεγάλη, ειδικά για την αντικατάσταση του γαλλογερμανικού Alpha Jet, και γι’αυτό το λόγο οι Κινέζοι προσάρμοσαν το νέο μοντέλο FTC-2000 σε ένα ελαφρύ μαχητικό, αν και με κόστος στην εμβέλεια, στην αντοχή και στην ταχύτητα.\nΣύμφωνα με την εταιρεία, το νέο μαχητικό, διαθέτει επιθετικές, μαχητικές και εκπαιδευτικές λειτουργίες, ενώ μπορεί να αντικαταστήσει πλήρως τα αεροσκάφη F-7 και A-5. Επιπρόσθετα, χάρη την υψηλή λειτουργική αποτελεσματικότητα και την αποτελεσματικότητα της εκπαίδευσης, είναι ιδανικό για να αντικαταστήσει τα ελαφρά αεροσκάφη δεύτερης γενιάς, καθώς επίσης και το Alpha Jet και το FT-7.\nΗ AVIC επισημαίνει τα χαρακτηριστικά του νέου μαχητικού, κάνοντας λόγο για στοιχεία στον τεχνικό σχεδιασμό του που εξασφαλίζει τη μέγιστη δυνατή ευελιξία σε μεσαία και χαμηλά υψόμετρα, καθώς επίσης και στα προηγμένα τεχνολογικά συστήματα, τον εξοπλισμό και τα οπλικά συστήματα, που αποδίδουν στο μαχητικό μια εξαιρετική, ποιοτική και αποτελεσματική λειτουργία στην αποστολή του.\nΩστόσο, οι Κινέζοι θα μπορούσαν να είχαν αναπτύξει ένα ικανό αεροσκάφος χαμηλού κόστους και χαμηλής απόδοσης για τις αγορές χαμηλού επιπέδου, και αυτό δημιουργεί το ερώτημα, σχετικά με το αν υπάρχει αγορά για ένα αεροσκάφος όπως το FTC-2000G. Η Κίνα δεν τα κατάφερε καλά στην προώθηση του Chengdu FC-1 Xiaolong, ίσως πιο γνωστό ως JF-17 Thunder. Μόνο το Πακιστάν λειτουργεί το FC-1 σε ορισμένους αριθμούς, ενώ μια σειρά από άλλα κράτη όπως η Νιγηρία και η Μυανμάρ έχουν κάνει παραγγελίες για τα λιγότερο εντυπωσιακά πολεμικά αεροσκάφη. Το FTC-2000G στοχεύει σε μια βαθμίδα ακόμη χαμηλότερη από την FC-1 στις διεθνείς αγορές, προσφέροντας λιγότερες επιδόσεις και δυνατότητες με ακόμα χαμηλότερο κόστος. Αυτό όμως σημαίνει ότι ενώ είναι πολύ πιθανό να βρει αγοραστές για το FTC-2000G, το ίδιο δεν μπορεί να ειπωθεί για κράτη όπως η Μυανμάρ, που θα προτιμήσουν το πιο ικανό,αποτελεσματικό, αν και πιο ακριβό, Sukhoi Su-30 Flanker.\nTags: ΕΞΟΠΛΙΣΜΟΙΚΙΝΑΜΑΧΗΤΙΚΟΠΟΛΕΜΙΚΗ ΑΕΡΟΠΟΡΙΑ\nBrexit: Αχτίδα ελπίδας για συμφωνία με την Βρετανία «βλέπει» η Γαλλία\n2019/10/16 - 10:29\nΚαι Σύροι στρατιώτες θύματα των τουρκικών πυρών\n2019/10/16 - 10:10\nΕρντογάν σε Μακρόν: Από πότε αναγνωρίζετε «τδβκ» ;\nΠούτιν καλεί Ερντογάν για την επέμβαση στη Συρία


Δημοσίευση: 10 Μαϊ 2019 19:03\n• ΕΝ μέση οδώ η εξέδρα της εκδήλωσης του Απ. Καλογιάννη, με τον δήμαρχο να βγαίνει μέσα απ’ τον κόσμο. Ζ.\n* Ο Λαρισαίος πήγε χθες να αιφνιδιάσει την παρέα.\n- Είμαι κι εγώ υποψήφιος.\n- Υποψήφιος ψηφοφόρος.\n* ΤΟ μαγαζί στα Φάρσαλα λανσάρει Προεκλογικό Μενού 2019.\n- Πράσινη σαλάτα με ψηφαλάκια φέτας, ντοματίνια και κουλούρι σουσαμένιο του αγώνα.\n- Μπουρίτος του ψηφοφόρου γεμιστό με κιμά λαϊκού χοίρου.\n- Πρόβεια παϊδάκια του δημοτικού συμβούλου μαριναρισμένα σε συμβούλιο μπαχαρικών και ελαιόλαδο.\n- Χοιρινή μπριζόλα του κοινοτάρχη με πατατούλες τηγανιτές τοπικού διαμερίσματος.\n- Προεδρικά μπριζολάκια αρνίσια επικυρωμένα πάνω σε μαντέμι με χοντρό αλάτι και μπαχαρικά.\n- Χοιρινή μπριζόλα του δημάρχου τύπου tοmahawk γαρνιρισμένη με δημοτικό συμβούλιο μπαχαρικών και λαχανικών στη σχάρα.\nΚι όμως, μπροστά\n* ΚΟΙΤΑΖΟΝΤΑΣ την εφημερίδα, ο Λαρισαίος αναρωτιόταν φωναχτά τι γυρεύουν σε εγκαίνια έργων δίπλα στον περιφερειάρχη ή τον δήμαρχο, υποψήφιοι σύμβουλοι των συνδυασμών τους οι οποίοι δεν είναι εκλεγμένοι στην παρούσα θητεία, τώρα φιλοδοξούν να εκλεγούν και να προσφέρουν, πάντως με εκτελεσθέντα έργα και δράσεις που υλοποιήθηκαν έχουν τη σχέση που έχουν κι οι απλοί πολίτες.\n- Μα είναι οι εκλογές κοντά. Για τις φωτογραφίες πηγαίνουν, ο άλλος του εξήγησε το αυτονόητο.\n- Α και γι’ αυτό καμαρώνουν σα Ρομά σκεπάρνι...\n- Βρε μιλάω με ορολογία, μη μας πουν και ρατσιστές...\n* ΤΟ θυμήθηκαν τώρα προεκλογικά, όμως δεν πιάνεται πια, όλοι αντιλαμβάνονται τη σκοπιμότητα. Όχι τόσο αντιπολιτευόμενες παρατάξεις αλλά κυρίως υποψήφιοι δημοτικοί σύμβουλοι κι ακόμα περισσότερο διαμερισματικοί, οι οποίοι ανακαλύπτουν και φωτογραφίζουν λακκούβες σε δρόμους, σπασμένα πεζοδρόμια, χορτάρια που δεν έχουν κοπεί, ένα σπασμένο παγκάκι άλλος ή κάποιους κυβόλιθους εκτός θέσης. Και δώστου καταγγελίες μέσω κοινωνικών δικτύων εννοείται, κάνουν προεκλογικό αγώνα, δείχνουν το ενδιαφέρον τους. Με «καταγγελίες της μιζέριας», όπως ήταν ο χαρακτηρισμός Λαρισαίου παράγοντα.\nΟ ρόλος της ΝΟΔΕ\n* ΥΠΕΡΩΡΙΕΣ χτυπά ο πρόεδρος της ΝΟΔΕ ΝΔ Λάρισας Χρ. Καπετάνος και οι συνεργάτες του, λόγω των εκλογών της 26ης Μαΐου. Σε καθημερινή σχεδόν βάση υποδέχονται τους υποψήφιους ευρωβουλευτές του κόμματος, παίζοντας τον συνδετικό κρίκο με την εκλογική βάση του κόμματος. Από σήμερα όμως η καρδιά του κομματικού μηχανισμού θα χτυπά για την έλευση στη Λάρισα του Κυριάκου Μητσοτάκη την προσεχή Τετάρτη. Η επιτυχία της συγκέντρωσης συνιστά προσωπικό στοίχημα για τον Χρήστο Καπετάνο, καθώς για πρώτη φορά προγραμματίζεται ανοιχτή ομιλία, ενώ πολλές ήταν και οι πιέσεις στην Πειραιώς, από τις άλλες θεσσαλικές πόλεις ώστε ο αρχηγός της ΝΔ να επιλέξει μία από αυτές και όχι ξανά τη Λάρισα. Προφανώς μέτρησε το γεγονός ότι η ΝΟΔΕ ΝΔ Λάρισας χαρακτηρίζεται από την ηγεσία του κόμματος «οργάνωση πρότυπο».\n* ΔΙΑΨΕΥΣΤΗΚΕ η πληροφορία ότι από τη Δευτέρα θα βγάλει συνεργεία η Νομαρχιακή του ΣΥΡΙΖΑ, στην πόλη και τα κεφαλοχώρια, προκειμένου να ελέγξουν αν, μετά τα μέτρα Τσίπρα και τη μείωση του ΦΠΑ, θα πέσουν οι τιμές στο ψωμί, το τυρί, στα κρέατα και εν γένει στα τρόφιμα.\n- Να δείτε που πολλά μαγαζιά θα απορροφήσουν τον ΦΠΑ, κορόιδευε ο Λαρισαίος.\n- Όπως ισχυρίζονταν όταν ανέβαιναν οι τιμές, ότι εκείνοι τις συγκρατούσαν, έτσι και τώρα κάποιοι θα πουν ότι επιτέλους θα ανασάνουν. Και θα τις κρατήσουν σταθερές.\n* «ΓΡΑΙΚΥΛΟΙ είναι οι ξερόλες του καφενείου ή του γραφείου που τα ‘’χώνουν’’ θαρραλέα στους πολιτικούς μόνο όταν εκείνοι δεν είναι παρόντες. Διότι μόλις τους δούνε μπροστά τους πετάγονται όρθιοι σαν ελατήριο και αρχίζουν τις υποκλίσεις». Το είχε γράψει ο Α. Α. αρθρογραφώντας στην ‘’Ε’’ προ διμήνου κι έρχεται άλλος Α. Α., αυτοδιοικητικός που τούτη τη φορά δεν είναι υποψήφιος να υπερθεματίσει, παρέχοντας οδηγίες προς πολιτευόμενους: «Το ίδιο ισχύει και για κάποιους πολιτικούς και μάλιστα εκεί είναι πιο έντονο το φαινόμενο του ``γλείφτη`` με την αχαλίνωτη φιλοδοξία. Θα πρέπει να προσέξουν οι υποψήφιοι και ιδιαίτερα οι νεότεροι που ασχολούνται για πρώτη φορά με την πολιτική, να μην συμπεριφέρονται σαν γραικύλοι Νεοέλληνες.\nΔιότι ο σοφός λαός λέει: Για να φτάσεις στον Μύτικα υπάρχουν δύο τρόποι. Ο ένας είναι πετώντας ψηλά σαν αετός, ο άλλος σέρνοντας σαν σάλιαγκας. Ο δεύτερος είναι ιδιαίτερα απεχθής».\n* ΔΕΚΑ πραγματικά αστεία γεγονότα, κατέγραψε ο Λαρισαίος.\n1. Δεν μπορείς να δεις τα αυτιά σου χωρίς καθρέφτη.\n2. Δεν μπορείς να μετρήσεις τα μαλλιά σου.\n3. Δεν μπορείς να αναπνεύσεις από τη μύτη σου, αν έχεις βγάλει τη γλώσσα έξω.\n4. Μόλις δοκίμασες το Νο. 3.\n6. Όταν δοκίμασες το Νο. 3 συνειδητοποίησες ότι μπορείς να το κάνεις, απλά μοιάζεις με σκύλο.\n7. Χαμογελάς τώρα, γιατί γελάστηκες.\n8. Ωχ, προσπέρασες το Νο. 5.\n9. Μόλις τσέκαρες και είδες ότι δεν υπάρχει Νο. 5.\n10. Μοιράσου το με έναν φίλο που θέλεις να τον κάνεις να χαμογελάσει.\n* ΤΟ ΚΚΕ αποτέλεσε ένα από τα ελάχιστα κόμματα που εξέδωσαν ανακοίνωση με αφορμή τη χθεσινή επέτειο. Την επέτειο της 9ης Μαΐου, καθώς χθες συμπληρώθηκαν 74 χρόνια από τον τερματισμό του Β’ Παγκοσμίου Πολέμου.\nΗ Ευρωπαϊκή Ένωση, χρόνια τώρα, προσπαθεί να καθιερώσει την επέτειο ως «Ημέρα της Ευρωπαϊκής Ένωσης», καθώς αρνείται να «παραδεχθεί» την αντιφασιστική νίκη των λαών και των αντιστασιακών κινημάτων όπως και αυτό της χώρας μας.\nΚουκουλώνοντας την ιστορία για τον ναζισμό και τα όσα προκάλεσε στην ανθρωπότητα με τα εκατομμύρια νεκρών. Με τους νεοναζί και τις φιλοναζιστικές οργανώσεις, όπως και στην Ελλάδα, να καταλαμβάνουν έδρες στα εθνικά κοινοβούλια και να αναζητούν άσυλο στο ευρωκοινοβούλιο για τις δολοφονίες τους.\n* Η νεαρή Λαρισαία διηγιόταν το πάθημα μιας γνωστής της. Η οποία, παντρεμένη ούσα, είχε βγει έξω το βράδυ, υποτίθεται ‘’με τα κορίτσια’’, το παράκανε όμως κι επέστρεψε σπίτι κατά τις 5 το πρωί. Έπεσε για ύπνο δίπλα στον άντρα της. Κατά τις 5.30 λέει σκάει μήνυμα στο κινητό της. Ο άλλος δίπλα της ξύπνησε και τρελάθηκε. Δεν κρατήθηκε πάει να το ανοίξει, όμως εκείνη είχε λάβει τα μέτρα της κι είχε βάλει κλείδωμα με δακτυλικό αποτύπωμα. Τι έκανε αυτός; Πήρε το κινητό και το έβαλε στο δάχτυλο ενώ εκείνη κοιμόταν, χαμένη στο πρωτοΰπνι. Τάχα μου νέες τεχνολογίες... Εννοείται πως το μήνυμα ήταν από αυτά που δεν πρέπει να δει ποτέ ένας σύζυγος. Της κακομοίρας έγινε φυσικά. (‘’Γράψτο λέει, να μαθαίνει ο κόσμος, να φυλάγεται’’.)\n* ΕΚΛΟΓΕΣ κοντά, άρα κόσμος στις εκκλησιές, πολυπληθείς αντιπροσωπείες υποψηφίων σε κάθε εορτάζοντα ναό. Μεγάλες πιένες προχθές στον Εσπερινό του Αγίου Νικολάου του εν Βουναίνοις. Εκεί ανάμεσα στους λόφους βρέθηκαν μια εκατοστή υποψήφιοι. Κι εντάξει οι τριγύρω που θυμούνται και τα πανηγύρια των παιδικών τους χρόνων, οι μακρινοί δεν χάθηκαν επειδή είχε κίνηση και ακολουθούσαν τα προπορευόμενα οχήματα.\nΚι ήρθε και του Αγίου Χριστοφόρου χθες, προστάτη των ΚΤΕΛ, λεωφορεία γεμάτα υποψηφίους αράδα...\n* ΚΙ αφού οι εκλογές για διαμερισματικά και κοινοτικά συμβούλια γίνονται αυτή τη φορά χώρια, σε άλλη κάλπη από εκείνη που βγαίνει ο δήμαρχος, με διαφορετικά ψηφοδέλτια, τότε διευκολύνονται οι μικρότεροι συνδυασμοί. Αφού μπαίνουν ισότιμα στη μάχη. ‘’Αυτοί 74 υποψήφιοι, 74 κι εμείς. Κι όπως έρθει...». Άντε, κάποιοι έχουν μόνο 50-55 ή 60 υποψηφίους αλλά δεν βρίσκουν απέναντί τους τώρα συντάγματα με 200 τόσους υποψηφίους. Υπάρχει φυσικά η διαφορά ποιότητας, διότι και στο ποδόσφαιρο ‘’11 αυτοί, 11 και μεις’’, όμως...\n* ΛΑΡΙΣΑΪΚΑ ντουέτα σε εγκεφαλικό οίστρο.\n- Μέχρι πότε θα συναντιόμαστε τυχαία εμείς οι δύο;\n- Μέχρι να μάθω να κρύβομαι καλύτερα.\n* - ΔΕΝ βλεπόμαστε καθόλου πια.\n- Εσύ δεν βλέπεσαι. Εγώ παραμένω κουκλάκι...\n* - ΔΕΝ έχω γνωρίσει πιο γκρινιάρα γυναίκα από σένα...\n- Έτσι ε; Είσαι σοβαρός; Γνωρίζεις κι άλλες γυναίκες;\nΚαι στα Φηρά\n* ΛΑΡΙΣΑΙΟΙ παντού, Λαρισαίος υποψήφιος και στις δημοτικές εκλογές της Σαντορίνης. Ο νεαρός οπτικός Θάνος Ζήσης σε ανεξάρτητο συνδυασμό στην πρωτεύουσα του νησιού τα Φηρά. Γιος του Παντελή που δραστηριοποιείται εδώ και πολλά χρόνια ως επιχειρηματίας στη Σαντορίνη ενώ ο παππούς Θανάσης Ζήσης παραμένει αγρότης στο Ψυχικό της Λάρισας.\n* «ΡΕΚΟΡ οικονομικής αποτελεσματικότητας Μητσοτάκη. Ανεβάζει το Χρηματιστήριο με προεξόφληση της εκλογικής του νίκης. Για τον ίδιο λόγο πέφτουν τα επιτόκια και το κόστος δανεισμού για το Δημόσιο. Τώρα ρίχνει και ορισμένους φόρους μέσω του εκλογικά πιεσμένου Τσίπρα». Τα λέει ο ευρωβουλευτής της ΝΔ Γ. Κύρτσος. Και του απαντάει ο Δημ. Παπαδημούλης του ΣΥΡΙΖΑ. «Επιχειρήματα» κυριολεκτικά από άλλο πλανήτη. Στη ΝΔ, έχουν χάσει την μπάλα και βρίσκονται σε αντιπολιτευτικό βέρτιγκο. Εμφανίζουν τον Κυρ. Μητσοτάκη ως ιδανικό εν αναμονή πρωθυπουργό. Να κρατήσει επομένως χρόνια αυτή τη θέση». (Ευρωπαϊκού τύπου αναμέτρηση.)\n* ΟΙ δύο νεότεροι Λαρισαίοι συζητούσαν με τον ογδοντάχρονο γνωστό τους στον πεζόδρομο και τον ψιλοπείραζαν για το μπαστούνι που βαστούσε πλέον για σίγουρο βάδισμα. Χαμογελούσε κι εκείνος, το ανασήκωσε, λύγισε τον αγκώνα και έκανε τη γνωστή κίνηση με κοφτή την παλάμη του άλλου χεριού στον πήχη του. «Να ρε σεις, μέχρι εδώ φτάνει ένα ξίφος που έχει μέσα το μπαστούνι και βγαίνει από τη βάση του». Και ξαναέκανε αποφασιστικά την κίνηση με το χέρι, «μέχρι εδώ σας λέω». Με το στόμα ανοιχτό κοιτούσε άλλος περαστικός παππούς, που από κει που ήταν μόνο έβλεπε και δεν άκουγε. «Σώπα ρε παιδί... Στην ηλικία σου;»\n* - Ο χρόνος είναι ο καλύτερος γιατρός. Γι’ αυτό στο Πανεπιστημιακό σου κλείνουν ραντεβού για μετά από τέσσερις μήνες.\nΟι Λαρισαίοι μεσήλικες προχωρούσαν σε διαπιστώσεις.\n* - ΞΥΠΝΗΣΑ ρε σεις το πρωί με πολύ καλή διάθεση και με χαρά για να πάω στη δουλειά. Ξάπλωσα για να μου περάσει.\n* - ΕΧΕΙΣ κάνει κοιλιά, το ξέρεις;\n- Έχει πέσει η απόδοσή μου λίγο, έχεις δίκιο.\n- Όχι, δεν κατάλαβες.\n* ΘΑ έχει ένα ενδιαφέρον, πανελλαδικά αλλά και ιδιαιτέρως για τη Λάρισα. Ποιος θα πάρει περισσότερους σταυρούς στο ευρωψηφοδέλτιο του ΣΥΡΙΖΑ, η πρωταγωνίστρια της αρχαίας τραγωδίας με το Θεσσαλικό Λυδία Κονιόρδου ή ο Λαρισαίος ζεν πρεμιέ Αλ. Γεωργούλης;\n* ΤΙΣ ιστορικές παραστάσεις του Θεσσαλικού “Ηλέκτρα”, “Ιφιγένεια εν Ταύροις” και “Χοηφόρες” σε σκηνοθεσία Κώστα Τσιάνου, θυμήθηκε φυσικά η πρώην υπουργός Πολιτισμού, επισκεπτόμενη τη Λάρισα ως υποψήφια ευρωβουλευτής. Συναντήθηκε με την καλλιτεχνική διευθύντρια, Κυριακή Σπανού και με τους παλιούς αγαπημένους της φίλους, τεχνικούς του θεάτρου που μαζί είχαν αλωνίσει όλη τη Θεσσαλία και την Ελλάδα, Νίκο Γεωργάκη, Χρήστο Καράκη, Μάκη Παπατριανταφύλλου και Γιώργο Σδράνη, πριν παρακολουθήσει την παράσταση “Η Προίκα” της λαρισινής συγγραφέα Μπέττυς Μαγρίζου. Συγκινημένη η Λυδία Κονιόρδου: «Μνήμες ανεπανάληπτες για όλους μας και μεγάλες κατακτήσεις για τον πολιτισμό της Λάρισας και της Θεσσαλίας, που έδειξαν τον δρόμο για την πολιτιστική αποκέντρωση. Ένα φωτεινό παράδειγμα ότι σημαντικά επιτεύγματα μπορούν να έρθουν από μια ζωντανή και δημιουργική πόλη όπως η Λάρισα».\n* ΜΕ περίπτερο που έχει στηθεί στην πλατεία Ταχυδρομείου στελέχη του Γραφείου Πολιτών και εθελοντές, ενημερώνουν τους Λαρισαίους για τον τρόπο λειτουργίας της εφαρμογής και γενικότερα τη δράση του νεοσύστατου Γραφείου υποδοχής παραπόνων, επισημάνσεων και προτάσεων. Παρουσία φυσικά του εντεταλμένου δημοτικού συμβούλου Μάκη Γιαννακόπουλου, που είναι η ψυχή του προγράμματος. Αξίζει να επαναληφθεί ότι οι Λαρισαίοι μπορούν να απευθύνονται στο Γραφείο Πολιτών τηλεφωνικώς στο 2413 500 400. Ενώ η εφαρμογή «Novoville», δίνει τη δυνατότητα της άμεσης καταγραφής αιτημάτων από τους πολίτες με την ταυτόχρονη δυνατότητα αποστολής φωτογραφιών στη Δημαρχία. Και απ’ το Γραφείο πολιτών στις αρμόδιες υπηρεσίες κάθε φορά, ένα σύστημα που δείχνει να δουλεύει.\n* ΔΕΚΑ χρόνια έκλεισε φέτος ο Ιπποκράτειος αγώνας δρόμου και ήταν πραγματική γιορτή η φετινή διοργάνωση. Εκατοντάδες αθλητές απ’ όλη την Ελλάδα αλλά ακόμα και από την Κύπρο και την Ολλανδία ήρθαν να τρέξουν στη Λάρισα. Σκέτη διαφήμιση για την πόλη που έχει ανάγκη ακόμα και αυτού του είδους την ενίσχυση. Σαν να χει δίκιο ο πρόεδρος των Μαραθωνοδρόμων Λάρισας, Αποστόλης Γούλας που μιλάει διαρκώς για εκμετάλλευση αυτού του τεράστιου “brand name”. Του Ιπποκράτη, ντε...\n* ΝΕΑ μόδα λέει από τις Λαρισαίες μωρομάνες που αξιοποιούν την τεχνολογία. Άμα έχουν προβληματάκι με το παιδί, δεν το πηγαίνουν στον γιατρό, το τραβάνε βίντεο με το κινητό και δείχνουν αυτό στον γιατρό. Να κοίτα πώς βήχει, αυτή η κοκκινίλα εδώ, δες πώς κλαίει. Του το στέλνουν και με Viber κιόλας, να μην τρέχουν. Και γυρεύουν έτσι διάγνωση. Είναι η ονομαζόμενη τηλεϊατρική;\n* ΗΤΑΝ και βροχερή η άνοιξη, θέριεψαν τα χόρτα και στους παράδρομους της εθνικής οδού. Κάθε χρόνο τέτοιο καιρό ανακύπτει ζήτημα ασφάλειας στην κυκλοφορία, φέτος όμως πιο έντονο. Και με προοπτική να χειροτερέψει κι άλλο. Και κατά μήκος πρόβλημα με το οδόστρωμα να στενεύει αλλά και στις διασταυρώσεις όπου η ορατότητα περιορίζεται επικίνδυνα. Το βλέπουν οι αρμόδιοι, το ερώτημα είναι γιατί καθυστερούν να επέμβουν. Αφού θα το κάνουν κάποια στιγμή, όπως κάθε χρόνο.\n* Η νεαρή Λαρισαία νοσοκόμα νιώθει πως έχει πρόβλημα με κάποια στοιχεία της συμπεριφοράς της και πάει στον ψυχίατρο του νοσοκομείου, να της τα λύσει.\n- Γιατρέ, πρέπει να με βοηθήσεις. Κάθε φορά που βγαίνω ραντεβού με κάποιον από τους νεαρούς γιατρούς του νοσοκομείου, καταλήγουμε το ίδιο βράδυ ξέρεις πού, καταλαβαίνεις... Και μετά νιώθω τύψεις και είμαι σε κατάθλιψη για μια βδομάδα.\n- Κατάλαβα, λέει ο γιατρός. Θέλεις να σου ενδυναμώσω τη θέληση για να αρνιέσαι τέτοιες ανήθικες προτάσεις, να μπορείς να αντιστέκεσαι...\n- Για όνομα του θεού, όχι... Θέλω να κάνεις κάτι, για να μην αισθάνομαι ενοχές, τύψεις και κατάθλιψη μετά.\n• ΑΡΙΣΤΗ η σχέση του αντιπεριφερειάρχη Ν. Λιούπα με τον προκάτοχό του Ευθύμη Ρεντζιά.


Ετοιμάζει... pasillo στην ΑΣΑ ο Ηρακλής Λάρισας! - Regista.gr\nΓ’ ΕθνικήΕτοιμάζει… pasillo στην ΑΣΑ ο Ηρακλής Λάρισας!\nΑνακοίνωση εξέδωσε ο Ηρακλής Λάρισας, με τους κυανόλευκους να συγχαίρουν την Αναγέννηση Καρδίτσας για την κατάληψη της πρώτης θέσης του 3ου ομίλου της Γ’ Εθνικής και να ενημερώνουν πως προτίθενται να τιμήσουν την ΑΣΑ με.. pasillo την τελευταία αγωνιστική.\nΈτοιμος για την πρωτιά ο Διαγόρας Στεφανοβικείου - Τα πιθανά σενάρια!\nConference League: Μετρημένες στα δάχτυλα οι ομάδες από τα κορυφαία πρωταθλήματα!


Ο σκόρερ της Καλαμάτας από τα 60 μέτρα: «Ο Αναστόπουλος με πήρε από τις ελιές του πεθερού μου»! - Fosonline\nΤετάρτη, 01/12/2021 09:42\nΜιλάει στο «ΦΩΣ» ο Νίκος Αναστασόπουλος της Καλαμάτας που έβαλε γκολ από τα εξήντα μέτρα και έτρεξε να αγκαλιάσει τον Νίκο Αναστόπουλο!\nΣτο Καλαμάτα - Εργοτέλης μπήκε μια γκολάρα πίσω από το κέντρο του γηπέδου με μια απίθανη εκτέλεση φάουλ, η μπάλα πήγε κατευθείαν στα δίχτυα πάνω από τον τερματοφύλακα. Ο ποδοσφαιριστής που το έκανε μού έχουν πει ότι είναι κανονικά για επίπεδο Σούπερ Λιγκ και όχι Σούπερ Λιγκ 2, αλλά κουβαλάει τρέλα. Και έτρεξε να αγκαλιάσει τον προπονητή του, τον Νίκο Αναστόπουλο. Είναι περίπτωση αυτός ο παίκτης, διαβάστε τη συνέντευξη. Με τις ελιές ασχολιόταν! Νίκος Αναστασόπουλος. Έχει παίξει και στη Σούπερ Λιγκ στο παρελθόν.\nΠόσα μέτρα από το τέρμα ήταν η μπάλα;\nΚαμιά εξηνταριά. Ήταν δέκα μέτρα πίσω από το κέντρο του γηπέδου.\nΚαι παρατήρησα ότι δεν την ακούμπησες πριν σουτάρεις, δεν την έστησες.\nΚαθόλου. Επίτηδες το έκανα! Γιατί δεν ήθελα να καταλάβει ο τερματοφύλακας τι πήγαινα να κάνω. Του είπα του συμπαίκτη μου, του Μαρκόφσκι, «άσ' την μπάλα», είχα δει τον τερματοφύλακα εκτός θέσης και δεν ήθελα να με πάρει χαμπάρι. Χωρίς μεγάλη φόρα σούταρα με τη μία και το έβαλα.\nΤο έχεις ξανακάνει;\nΣτην προπόνηση. Όχι σε αγώνα.\nΚαι στην Καλαμάτα και στον Πανσερραϊκό το έχω κάνει.\nΠού ήταν ο τερματοφύλακας;\nΌταν σκέφτηκα την ιδέα, ο τερματοφύλακας ήταν λίγο έξω από την περιοχή. Άρχισε να γυρίζει με πίσω βήματα και είχε πατήσει περιοχή όταν σούταρα. Δεν πρόλαβε να την πιάσει, αν και προσπάθησε.\nΕίχες κάνα είδωλο στο εξωτερικό που να έκανε τέτοια;\nΟ Τζέραρντ νομίζω είχε βάλει τέτοιο γκολ. Είμαι φαν όμως του Τιάγκο της Λίβερπουλ.\nΝαι, υποστηρίζω τη Λίβερπουλ.\nΓιατί έτρεξες και αγκάλιασες τον Αναστόπουλο;\nΕίναι ο άνθρωπος που με έφερε στην ομάδα. Και θέλω να τον ευχαριστήσω δημόσια διότι είχα μείνει πίσω, ενώ το αγαπάω αυτό που κάνω. Εκείνος μου έδωσε την ευκαιρία. Είχα σταματήσει ουσιαστικά το ποδόσφαιρο διότι ήθελα να ασχοληθώ με κάτι πιο φερέγγυο που να μου έδινε σίγουρα χρήματα. Λίγα αλλά σίγουρα. Έχουμε περάσει πολλά στο ποδόσφαιρο, ξέρεις... Και ασχολιόμουν με τις ελιές του πεθερού μου.\nΓια λέγε, για λέγε. Πόσες ρίζες;\n1.400! Έχουμε πολύ καλό λάδι εδώ, βγάζουμε κοντά στους δέκα τόνους.\nΜεταμόρφωση Λακωνίας, στους Μολάους. Έπαιζα και στον Μολαϊκό, ο κ. Καλαμπόκης με είχε βοηθήσει. Τοπικό επίπεδο βέβαια.\nΕσύ είχες παίξει Σούπερ Λιγκ με ομάδες, πώς έφτασες χαμηλά;\nΕίχα πάθει χιαστούς στην Τουρκία σε φιλικό που είχαμε πάει για προετοιμασία με τη Σλοβάτσκο, έφτιαξα το πόδι μόνος μου και παράλληλα ασχολιόμουν με τις ελιές γιατί έχω γυναίκα και παιδάκι. Σε ένα φιλικό με τον Μολαϊκό με είδε ο κ. Αναστόπουλος και με πήρε στην Καλαμάτα.\nΞέρεις τι λέει ο «μουστάκιας»; Ότι είσαι παίκτης για Σούπερ Λιγκ, αλλά κουβαλάς τρέλα.\nΙσχύει ότι κουβαλάω τρέλα, μου το λένε και συμπαίκτες μου και φίλοι μου. Τρέλα σε όρια όμως. Οι συμπαίκτες μου έλεγαν «ρε τρελέ, μόνο εσύ μπορούσες να το κάνεις αυτό, να νικάμε 1-0, να είμαστε στο τελευταίο λεπτό και αντί να κρατάμε την μπάλα να πας να βάλεις γκολ από τα εξήντα μέτρα»! Και να γράψεις σε παρακαλώ ότι τους εκτιμώ πολύ τους συμπαίκτες μου. Θέλω να αναγεννηθώ στην Καλαμάτα και να επιστρέψω στη Σούπερ Λιγκ. Πριν από έξι μήνες έχασα ένα πολύ στενό μου πρόσωπο και με είχε ρίξει ψυχολογικά αυτό.\nΤον αδελφό της μητέρας μου, ήταν νέος, κάναμε παρέα, αν ζούσε θα ήταν στο γήπεδο και θα πανηγυρίζαμε μαζί το γκολ.\nΣε τροχαίο με αυτοκίνητο.\nΗ καλύτερή σου θέση;\nΈχω παίξει και «οκτάρι», αλλά είμαι «εξάρι».\nΤι ομάδα είσαι από τις μεγάλες;\nΓιατί πάει χάλια ο Παναθηναϊκός;\nΗ αλήθεια είναι ότι με πονάει αυτό, δεν είναι ο Παναθηναϊκός που είχα ζήσει.\nΣε ποιους είχες ιδιαίτερη συμπάθεια;\nΣτον Καραγκούνη, στον Μπασινά και στον Χένρικσεν. Να ξέρεις, υπάρχει κι άλλος στα μέρη μας, στη Λακωνία, που έκανε καριέρα στο ποδόσφαιρο και ασχολείται με τις ελιές, κάνει φοβερά πράγματα με τις ελιές, ο Αλέξανδρος Τζόρβας.\nΠες μου για την ομάδα σας, την Καλαμάτα. Δεύτερη σερί νίκη. Ποιος είναι ο στόχος;\nΔεν θέλουμε να λέμε μεγάλα λόγια, όμως η Καλαμάτα έχει Ιστορία και λαό πίσω της, πρέπει πάντα να πρωταγωνιστεί. Εμείς κοιτάμε τις υψηλές θέσεις και ό,τι προκύψει.\nΣτον Αναστόπουλο τι σου αρέσει;\nΠέρσι που έζησα την ομάδα, έφτιαξε το καλύτερο σύνολο και πήραμε το πρωτάθλημα. Είναι άνθρωπος που δουλεύει, έχει χιούμορ, μας κάνει να νιώθουμε ωραία, ξέρει την ψυχολογία του ποδοσφαιριστή. Ο άνθρωπος βλέπει και τη λεπτομέρεια και μας βοηθάει πολύ. Δεν είναι τυχαίος, άλλωστε, στο ποδόσφαιρο. Είναι ο πρώτος σκόρερ της Εθνικής Ελλάδας.\nΣτο τελευταίο λεπτό του ματς δεν ήσουν ψόφιος; Πού βρήκες την όρεξη για τέτοια σουτάρα μακρινή;\nΗ αλήθεια είναι ότι στο 15ο λεπτό είχα δεχτεί ένα σκληρό μαρκάρισμα και ο αστράγαλός μου είναι πρησμένος. Αλλά όταν είσαι ζεστός, δεν το καταλαβαίνεις. Είμαστε καλά προπονημένοι και βγάζουμε άνετα το 90λεπτο.\nΠες μου για την πόλη.\nΤρομερή πόλη η Καλαμάτα! Μόνο όποιος ζήσει εδώ ξέρει. Έχει αναβαθμιστεί πολύ σε όλους τους τομείς. Είναι από τις κορυφαίες πόλεις της Ελλάδας! Γράψε κάτι για τον Παναθηναϊκό που με ρώτησες πριν. Λείπει πολύ ο Κουρμπέλης, τον γνωρίζω από τον Αστέρα Τρίπολης που ήμασταν, είναι εξαιρετικός ποδοσφαιριστής. Ελπίζω να γίνει σύντομα καλά.\nΣε ποιες ομάδες έχεις παίξει στη Σούπερ Λιγκ;\nΣτη Λάρισα, στη Λαμία και ήμουν στις αποστολές του Αστέρα Τρίπολης όταν ήμουν νέο παιδί, στις καλές χρονιές του Αστέρα με τον Σάκη Τσιώλη. Επίσης ήμουν στην Παναχαϊκή που ήρθε δεύτερη στη Β' Εθνική πίσω από την ΑΕΚ.\nΠοιο είναι το φαβορί φέτος στον όμιλό σας;\nΤο φαβορί θεωρείται ο Λεβαδειακός. Αλλά εγώ δεν πιστεύω ότι υπάρχουν φαβορί σε αυτές τις κατηγορίες. Όλα θα κρίνονται στη λεπτομέρεια.


Εναλλακτικές διακοπές στην Ελλάδα, πόλεις και όχι νησιά | Διακοπομάνια\nΕναλλακτικές διακοπές στην Ελλάδα, πόλεις και όχι νησιά\nΟι διακοπές στην Ελλάδα συνδυάζονται με το καλοκαίρι, τα νησιά και τη θάλασσα.\nΩστόσο, τα διαλείμματα της πόλης της Ελλάδας είναι μια νέα τάση, κυρίως για τους ευρωπαίους τουρίστες, που αναζητούν μια ωραία πύλη για λίγες μέρες. Πολλές πτήσεις χαμηλού κόστους έχουν ξεκινήσει τα τελευταία χρόνια στην Ελλάδα, κορυφώθηκε από την έναρξη πτήσεων της Ryan Air πέρυσι, οι οποίοι φέρνουν επισκέπτες στις κύριες ελληνικές πόλεις κατά τη διάρκεια της χαμηλής και της εκτός εποχής.\nΣυνδυάζοντας την πλούσια ιστορία και τη νυχτερινή ζωή, τα διαλείμματα της πόλης της Ελλάδας είναι ιδανικά το φθινόπωρο ή την άνοιξη, όταν η θερμότητα δεν είναι τόσο έντονη και η πιθανότητα βροχής είναι περιορισμένη. Εδώ είναι οι κορυφαίες προτάσεις μας για διαλείμματα στην πόλη της Ελλάδας :\nΜε πολλές άμεσες πτήσεις από τη Βόρεια Ευρώπη και τις μεσογειακές χώρες όλο το χρόνο, η Αθήνα είναι σίγουρα η κορυφαία πόλη στην Ελλάδα. Η ελληνική πρωτεύουσα θολώνει με σημαντικά αξιοθέατα που προσφέρουν στους τουρίστες της πόλης μια πλήρη πολιτιστική εμπειρία. Αρχικά, οι επισκέπτες θα έχουν την ευκαιρία να επισκεφθούν την Ακρόπολη , με τον υπέροχο ναό του Παρθενώνα στην κορυφή. Ακριβώς απέναντι είναι το νέο Μουσείο της Ακρόπολης , που έχει χαρακτηριστεί ανάμεσα στα 5 καλύτερα μουσεία του κόσμου. Σε μικρή απόσταση με τα πόδια βρίσκονται δύο άλλα σημαντικά μνημεία, ο Ναός του Ολυμπίου Διός και η Αψίδα του Αδριανού .\nΕκτός από τα αξιοθέατα, η νυχτερινή ζωή είναι επίσης πολύ ζωντανή στην Αθήνα. Το Μοναστηράκι και η Πλάκα είναι τα πιο πολυσύχναστα μέρη για μια βραδινή έξοδο, με πολλά lounge bar και ακόμη και ζεστά τραπέζια στους πλακόστρωτους δρόμους. Το Μοναστηράκι και η Πλάκα είναι επίσης ιδανικά μέρη για ψώνια , καθώς τα καταστήματα με αντίκες και σουβενίρ παραμένουν ανοιχτά μέχρι αργά το βράδυ, ακόμη και το χειμώνα.\nΗ Θεσσαλονίκη , η δεύτερη μεγαλύτερη ελληνική πόλη, είναι ένας ιδανικός προορισμός. Με μια μακρά ιστορία και ζωντανή στάση, αυτό είναι ένα υπέροχο μέρος για περιηγήσεις στα αξιοθέατα, ψώνια και νυχτερινή ζωή.\nΤο πιο χαρακτηριστικό μνημείο της Θεσσαλονίκης είναι ο Λευκός Πύργος , ένας στρογγυλός πύργος στον παραλιακό δρόμο. Σίγουρα θα το παρατηρήσετε κατά τη διάρκεια της βόλτας σας γύρω από την πόλη. Ένα άλλο ιστορικά σημαντικό ορόσημο είναι η Αψίδα του Γαλερίου , γνωστή και ως Καμάρα, που χτίστηκε το 298-299 μ.Χ. για να τιμήσει τη ρωμαϊκή νίκη επί των Περσών. Λίγα βήματα από την Καμάρα είναι η Ροτόντα , κάποτε χριστιανική εκκλησία, τότε οθωμανικό τζαμί και σήμερα εκθεσιακό κέντρο.\nΜετά από μια κουραστική μέρα περιήγησης στα αξιοθέατα, απολαύστε το δείπνο σας στις πολλές παραδοσιακές ταβέρνες στην Άνω Πόλη , την παλιά πόλη της Θεσσαλονίκης ή στη γραφική συνοικία Λαδάδικα δίπλα στο λιμάνι. Το πιο δημοφιλές σημείο για ένα ποτό νύχτας είναι η πλατεία Αριστοτέλους και τα μπαρ κατά μήκος της παραλίας, όπου πολλοί νέοι συγκεντρώνονται τις νύχτες. Ένας σπουδαίος χρόνος για να επισκεφθείτε τη Θεσσαλονίκη είναι το Νοέμβριο όταν πραγματοποιείται το Φεστιβάλ Κινηματογράφου.\nΜόνο 2 ώρες με το αυτοκίνητο από την Αθήνα, το Ναύπλιο είναι από τα πιο γραφικά χωριά της Ελλάδας. Αυτή η μικρή πόλη στην ανατολική Πελοπόννησο είναι για όλο το χρόνο. Το πιο σημαντικό αξιοθέατο είναι το εντυπωσιακό Κάστρο του Παλαμηδίου , σε ένα βραχώδη λόφο πάνω από την πόλη, προσφέροντας εκπληκτική θέα στη θάλασσα.\nΈνα άλλο χαρακτηριστικό είναι το φρούριο Μπούρτζι , ένα μικρό οχυρό νησί, προσβάσιμο με καραβάκι από το λιμάνι του Ναυπλίου. Περπατώντας στην παλιά βενετσιάνικη πόλη, φτάνετε στην πλατεία Συντάγματος, όπου μπορείτε να επισκεφθείτε το Αρχαιολογικό Μουσείο και να απολαύσετε το δείπνο σας στα πολλά παραδοσιακά εστιατόρια.


Μαγειρεύω ξοδεύοντας λιγότερο ρεύμα – Cookpad Greece\nΌταν βράζεις κάποιο φαγητό:\n👉 Μη βάζεις περισσότερο νερό απ’ όσο χρειάζεται το φαγητό. Περισσότερο νερό σημαίνει περισσότερη ώρα για να βράσει και άρα περισσότερη ενέργεια.\n👉 Χρησιμοποίησε το σωστό μέγεθος κατσαρόλας για το μάτι της κουζίνας. Μια μικρή κατσαρόλα σε ένα μεγάλο μάτι, χαλάει ενέργεια χωρίς λόγο.\n👉 Κόψε το φαγητό σου σε κομμάτια. Αν βράζεις πατάτες για παράδειγμα, αντί να τις βράσεις ολόκληρες, κόψε τις σε κύβους. Θα βράσουν πιο γρήγορα και θα γλυτώσεις ενέργεια.\n👉 Δοκίμασε συνταγές που γίνονται σε μια κατσαρόλα. Στο εξωτερικό έχουν γίνει μόδα ως one pot meals, αλλά εμείς έχουμε πολλές τέτοιες συνταγές, όπως ο αρακάς (σκέτος ή με κρέας ή κοτόπουλο), τα φασολάκια (επίσης όπως ο αρακάς), κοτόπουλο με μπάμιες και τόσα ακόμα!\n👉 Σκέπασε την κατσαρόλα σου. Όταν το νερό βράζει χωρίς καπάκι, ο ατμός φεύγει στον αέρα και όλη η διαδικασία παίρνει περισσότερο χρόνο. Αν μάλιστα έχεις από αυτές τις κατσαρόλες ατμού, τις διπλές κατσαρόλες ή τα καλαθάκια ατμού, μπορείς να βράζεις από κάτω ένα φαγητό και από πάνω, με τον ατμό του, να μαγειρεύεις κάτι άλλο! Τρελή οικονομία!\n👉 Άσε το φαγητό να σιγοβράζει αντί να το έχεις σε δυνατή φωτιά. Είτε βράζει δυνατά, είτε σιγά, πάντα είναι στους 100 βαθμούς και θα πάρει τον ίδιο χρόνο να μαγειρευτεί το φαγητό. Με το να χαμηλώσεις τη φωτιά όμως, καις λιγότερο ρεύμα και έχεις και λιγότερες πιθανότητες να σου καεί το φαγητό!\n👉 Στο ίδιο νερό που έβρασες τις πατάτες που λέγαμε παραπάνω ή τα μακαρόνια σου, μπορείς μετά να βάλεις να βράσεις κάτι άλλο. Τα αυγά σου ή άλλα λαχανικά ας πούμε. Γλυτώνεις και νερό αλλά και το ρεύμα που θα ξόδευες μέχρι να έρθει σε σημείο βρασμού.\n👉 Χρησιμοποίησε το βραστήρα για να φέρεις το νερό σε σημείο βρασμού και βάλτο μετά στην κατσαρόλα. Οι βραστήρες καταναλώνουν λιγότερο ρεύμα και ζεσταίνουν το νερό γρηγορότερα.\nΌταν χρησιμοποιείς το φούρνο:\nΟ φούρνος καταναλώνει πολλή ενέργεια, γι’ αυτό πρέπει να είμαστε προσεκτικοί.\n👉 Τα περισσότερα φαγητά δε χρειάζονται προθερμασμένο φούρνο. Ακόμα και αν είναι συνταγή στην οποία είναι απαραίτητο (όπως κέικ, μπισκότα, ψωμάκι), τότε σιγουρέψου πως δεν αφήνεις το φούρνο ανοιχτό για περισσότερη ώρα απ’ όση χρειάζεται.\n👉 Μην βάζεις το φούρνο σου για μικρή ποσότητα φαγητού. Αν θες μια μερίδα, προτίμησε άλλο τρόπο μαγειρέματος ή -ακόμα καλύτερα- μαγείρεψε μεγάλη ποσότητα φαγητού και βάλε το υπόλοιπο στην κατάψυξη.\n👉 Ο φούρνος μικροκυμάτων χρειάζεται απίστευτα λιγότερο χρόνο και καταναλώνει λιγότερο ρεύμα. Προτίμησέ τον για να ζεστάνεις το φαγητό σου, ή όταν θες μικρότερες μερίδες. Κάνεις τέλεια κέικ σε κούπα, πατάτες ψητές, καλαμπόκι ολόκληρο και πολλά ακόμα. Δες όλες τις συνταγές\n👉 Γενικά προτίμησε μικρότερες συσκευές για μικρότερες μερίδες. Αν για παράδειγμα μαγειρεύεις για έναν ή για δύο, μπορείς να κάνεις ψητά λαχανικά ή τυρόπιτα στην τοστιέρα σου, ή μπισκότο στο τηγάνι.\n👉 Όταν χρησιμοποιείς το φούρνο σου, προτίμησε τον αέρα. Είναι πολύ πιο αποδοτικός τρόπος.\n👉 Μην ανοίγεις την πόρτα του φούρνου σου συνέχεια. Χάνει θερμοκρασία.\n👉 Κλείσε το φούρνο 5-10 λεπτά πριν γίνει το φαγητό και άστο μέσα. Η θερμοκρασία θα διατηρηθεί και το φαγητό θα γίνει.\n👉 Προτίμησε να μαγειρεύεις μεγάλες ποσότητες ή πολλά φαγητά μαζί. Μετά αναλαμβάνει η κατάψυξη! Έτσι κάνεις οικονομία στο ρεύμα, αλλά επίσης έχεις και φαγητό έτοιμο για μια μέρα που δεν προλαβαίνεις (ή και για όλη την εβδομάδα αν κάνεις πλάνο).\n👉 Ο βραστήρας, η χύτρα ταχύτητας, το slow cooker, ο φούρνος μικροκυμάτων, η διπλή κατσαρόλα ατμού, είναι μερικά από τα πράγματα που θα σε βοηθήσουν να κάνεις οικονομία στο ρεύμα.\nΆλλες οδηγίες μέσα στην κουζίνα\n👉 Μην αφήνεις ανοιχτό το ψυγείο για πολλή ώρα. Αποφάσισε τι θες να πάρεις από μέσα πριν το ανοίξεις\n👉 Όταν θες να ξεπαγώσεις κάτι, βγάλτο από την κατάψυξη και βάλτο στο ψυγείο να ξεπαγώσει. Το αργό ξεπάγωμα είναι πιο ασφαλές, τα κατεψυγμένα μέσα στο ψυγείο το βοηθάνε να κρατάει τη θερμοκρασία του πιο εύκολα και το να μαγειρέψεις ξεπαγωμένο φαγητό επίσης μειώνει το ρεύμα που θα χρειαστείς.\n👉 Κράτα τις εστίες σου καθαρές. Μεταφέρουν τη θερμότητα καλύτερα\n👉 Σιγουρέψου πως όλες οι συσκευές σου λειτουργούν σωστά.\nΚαι λίγες πληροφορίες ακόμα\nΔιάβασε όλα τα άρθρα μας που έχουν σχέση με την οικολογία και την οικονομία, σίγουρα θα βρεις πολλές ιδέες ακόμα.\nΓια να κάνεις οικονομία και να μειώσεις τη σπατάλη, δες όλες τις συνταγές μας στην κατηγορία ΜηνΤοΠετάς\nΒρες εδώ πολλές οικονομικές συνταγές, όπως τις έχουν μοιραστεί οι φίλοι της κοινότητας.


Μαριάννα Τουμασάτου: Η αποστομωτική απάντηση σε σεξιστική ερώτηση\nΓούρλωσε τα μάτια η Μαριάννα Τουμασάτου. Τι άλλο να έκανε; Πήρε και μία βαθιά ανάσα και είπε «ας απαντήσω» σε μία από τις πιο σεξιστικές ερωτήσεις που παίζουν σε λούπα χρόνια τώρα.\nΗ Μαριάννα Τουμασάτου πήγε στην πρεμιέρα της παράστασης Αγώνας νέγρου και σκύλων στο θέατρο Τζένη Καρέζη και μετά την παράσταση έκανε δηλώσεις στους δημοσιογράφους. Μία από τις ερωτήσεις είχαν να κάνουν με τις τύψεις μίας μανούλας όταν αφήνει το παιδί της στο σπίτι και βγαίνει, λόγου χάρη, για να πάει στο θέατρο.\nΜαριάννα Τουμασάτου, πού το άφησες το παιδί σου;\nΜαριάννα Τουμασάτου ο λόγος σε ‘σενα, μανούλα μου. «Τι θα πει μανούλα; Η μανούλα έβαλε το παιδί της για ύπνο και έφυγε. Έχετε ρωτήσει κάποιον άντρα αν έχει τύψεις που βγαίνει ή μόνο τις μανούλες; Για ξανασκεφτείτε το πριν ρωτήσετε μια μανούλα, να ρωτήσετε και έναν μπαμπάκα.\nΝα πέσει το χειροκρότημα, να σκίσουν τον αττικό ουρανό τα πυροτεχνήματα, να αρχίσει η μπάντα του Δήμου να παίζει.\nΜαριάννα Τουμασάτου, θα ήθελα να έρθω εκεί να σου σφίξω το χέρι και να σε παρακαλέσω να συνεχίσεις να απαντάς με ευγένεια, ειλικρίνεια και μυαλό ανοιχτό.\nΔεν είναι άλλωστε η πρώτη φορά που οι απαντήσεις-τοποθετήσεις της σηκώνουν χειροκρότημα. Να κάνουμε μία γρήγορη επανάληψη.\nΘα κάνω οτιδήποτε με κάνει εμένα να νιώθω καλά\nΣτην πρόσφατη συνέντευξή της στη Λία Παπαιωάννου και το LadyLike.gr η Μαριάννα Τουμασάτου μίλησε μεταξύ άλλων για την εικόνα της και για τον χρόνο που περνά. Είναι συμφιλιωμένη; «Τόσο όσο. Αισθάνομαι καλά γιατί έχω δύναμη, αντοχές, δεν με έχει προδώσει και πολύ ακόμα η ηλικία γενικότερα, δηλαδή όλοι λένε ότι δείχνω μικρότερη απ’ ό,τι είμαι. Και νομίζω ότι με την βοήθεια της επιστήμης μπορώ να διατηρήσω τη νεότητά μου όσο καλύτερα γίνεται, χωρίς να υπερβάλλω ποτέ. Θα κάνω ό,τι υπάρχει πλην αγριοτήτων.\nΌταν ήμουν μικρή έλεγα άπαπα. Καθόλου άπαπα. Και θα το κάνω για μένα. Και γιατί η κόρη μου είναι μικρή κι εγώ είμαι μεγάλη και δεν θέλω να αισθάνεται αμήχανα. Θα κάνω οτιδήποτε με κάνει εμένα να νιώθω καλά και θεωρώ ότι κι όλος ο κόσμος πρέπει να κάνει ότι τον κάνει να αισθάνεται καλά. Αρκεί να μην το κάνει για κάποιον άλλο.\nΕκεί που είμαι κάθετα αντίθετη σαν άποψη, αν μου τη ζητήσει κάποιος, είναι σε οποιαδήποτε παρέμβαση κάνεις για τους άλλους».\nΗ ξεκάθαρη απάντηση για τις καταγγελίες σεξουαλικής παρενόχλησης στο θέατρο\nΜε αφορμή τις καταγγελίες για σεξουαλική παρενόχληση και κακοποίηση στον χώρο του θεάτρου, η Μαριάννα Τουμασάτου μιλώντας στο Πρωινό, ανέφερε: «Είναι το μυαλό τους αρρωστημένο, αλλά είναι και πονηρό. Αν δουν ότι κινδυνεύουν να εκτεθούν, θα το σταματήσουν. Εάν πιστεύουν ότι έχουν λίγες πιθανότητες έκθεσης και περισσότερο επιτυχίας, τότε θα απλωθούν πιο εύκολα. Πολλές φορές, όταν τα παιδιά που τους συμβαίνει κάτι τέτοιο είναι και σε μικρή ηλικία, είναι πολύ δύσκολο να ξεχωρίσουν τα όρια. (…)\nΤο θέατρο θέλει θυσίες, αλλά δεν θα πεθάνουμε εμείς για το θέατρο. Πρέπει να φύγουν από τον χώρο, είναι πολλά χρόνια, αλλά δεν βάζουν μυαλό. Δεν θέλω η κόρη μου να βρεθεί σε έναν τέτοιο χώρο, ούτε κάποιο άλλο κοριτσάκι. Ούτε κανένα αγοράκι να ταλαιπωρηθεί. Κανένα παιδί δεν θέλω να το περάσει αυτό. Να πάνε σπίτι τους, να ζητήσουν βοήθεια και να τελειώνουμε με αυτό. Πολλοί ζητάνε προστασία, για ποιον λόγο; Για τις οικογένειές τους, γιατί δεν τις προστάτευσαν πιο πριν;\nΟύτε να ακούω για συγγνώμες. Να ζητήσω συγγνώμη για κάτι που έκανα εγώ. Όχι από κάποιον που έχει χουφτώσει και κλειδώσει ένα παιδάκι στο καμαρίνι. Η συγγνώμη τι είναι; Όταν μετανοώ για ό,τι έχω κάνει, όχι όταν φοβάμαι επειδή εξετέθην. Άλλο η συγγνώμη, άλλο τα πίτουρα. Με ποιο δικαίωμα παίζεις με την ψυχή ενός ανθρώπου; Πώς το κάνεις αυτό το πράγμα; Πήγαινε να το λύσεις και μην παίρνεις στον λαιμό σου παιδιά».\nΔεν θεώρησε η υπουργός Πολιτισμού ότι δικαιούνται οι ηθοποιοί να τρώνε\nΗ Μαριάννα Τουμασάτου μιλώντας στην εκπομπή, Καλύτερα δε γίνεται, σχολίασε τις δυσκολίες που πέρασε και ο κλάδος των ηθοποιών κατά τη διάρκεια της πανδημίας και του γενικευμένου lockdown.\n«Δεν θεώρησε η υπουργός Πολιτισμού ότι δικαιούνται οι ηθοποιοί να τρώνε. Κάπως σκέφτηκε ότι ζούμε με τον αέρα. Δεν έβγαλαν ούτε το επίδομα και το λέω με θυμό.\nΌταν μου παίρνουν τα δικαιώματά μου και μάλιστα χωρίς καν να το συζητήσουμε, όταν με θεωρούν τον τελευταίο τροχό της αμάξης, τότε θυμώνω πάρα πολύ. Κανείς από αυτούς δεν πείνασε, κανείς δεν σκέφτηκε αν το παιδί του έχει να φάει ή να πιει. Έχουμε ήδη πεινάσει πάρα πολύ. Η πανδημία ήταν μια πολύ κακιά στιγμή».\nΜαριάννα Τουμασάτου: «Πόσο ηλίθιο είναι να θεωρείται ο πρόσφυγας απόβλητος;»\nΣε συνέντευξη που παραχώρησε στο περιοδικό Enjoy η Μαριάννα Τουμασάτου αναφέρθηκε στο προσφυγικό: «Τα στραβά του κόσμου τούτου είναι πολλά. Όσο πιο εξαντλημένοι είναι οι λαοί από την οικονομική κρίση, όσο ζουν μόνο για να δουλεύουν σκληρά για ένα κομμάτι ψωμί, με αποτέλεσμα να μη μορφώνονται σωστά, να μην έχουν χρόνο να χαρούν, να σκεφτούν, τόσο θα βλέπουμε όλο πιο συχνά ανθρώπινες τραγωδίες.\nΕμένα ο κόσμος μού μοιάζει σήμερα να ζει σε συνθήκες που βίωναν οι άνθρωποι πριν από τη Βιομηχανική Επανάσταση. Αυτό θέλει η παγκοσμιοποίηση, τους λαούς σε εξαθλίωση και να ζουν για να εργάζονται, να πληρώνουν και να μη σκέφτονται. Πόσο ηλίθιο είναι να θεωρείται ο πρόσφυγας απόβλητος;\nΟι δολοφόνοι, οι παιδεραστές, οι βιαστές αποτελούν το αρρωστημένο κομμάτι της κοινωνίας και όχι οι άνθρωποι που εγκαταλείπουν τις εστίες τους γιατί πέφτουν βόμβες πάνω από το κεφάλι τους και αυτοί τρέχουν για να προλάβουν τη ζωή.\nΈχουμε σκεφτεί με όσα συμβαίνουν στη γειτονιά μας και τις ιαχές πολέμου ότι από τη μια μέρα στην άλλη μπορεί από οικοδεσπότες να γίνουμε κι εμείς πρόσφυγες και φιλοξενούμενοι; Και οι ευκατάστατοι Έλληνες της Πόλης, της Σμύρνης και του Πόντου δεν πίστευαν ότι θα έμπαιναν σε βάρκες για να σωθούν».\nΓια την ταμπέλα «τηλεοπτικός» ηθοποιός\nΓια την ταμπέλα «τηλεοπτικός» που πολλοί ηθοποιοί φορούν σε συναδέλφους τους η Μαριάννα Τουμασάτου απάντησε σε συνέντευξή της στην Εφημερίδα Μακεδονία.\n«Η υποκριτική έχει μήκη, πλάτη, διαδρόμους. Ξαφνικά έχουμε βάλει μια ταμπέλα και έχουμε γίνει ρατσιστές απέναντι στους ηθοποιούς της τηλεόρασης. Μπορείς να είσαι καλός όπου είσαι. Τα υπόλοιπα τα ακούω βερεσέ. Έχω δει πάρα πολλούς ταλαντούχους ηθοποιούς στην τηλεόραση και ατάλαντους σε μεγάλες σκηνές που σε κουράζουν με το τραγικό της ανικανότητάς τους.\nΣημασία έχει όταν υπηρετείς κάτι να το υπηρετείς με την ψυχή σου, τις δυνάμεις σου και την αγάπη σου, και θα είναι καλύτερο από ό,τι αν το σνομπάρεις. Ξέρω ηθοποιούς που έχουν σνομπάρει τρελά την τηλεόραση και τα καθημερινά και έχουν βρεθεί να κάνουν καθημερινό έπειτα από χρόνια και ντρέπονταν που το έκαναν. Εγώ τουλάχιστον είμαι και περήφανη».


ΤΕΛΕΥΤΑΙA ΠΡΟΕΚΛΟΓΙΚΗ ΟΜΙΛΙΑ ΤΟΥ ΠΡΟΕΔΡΟΥ ΤΟΥ ΚΟΜΜΑΤΟΣ DEB ΜΕ ΠΟΛΛΕΣ ''ΤΟΥΡΚΙΚΕΣ ΚΟΡΩΝΕΣ'' - TO KLYSMA\nΤΕΛΕΥΤΑΙA ΠΡΟΕΚΛΟΓΙΚΗ ΟΜΙΛΙΑ ΤΟΥ ΠΡΟΕΔΡΟΥ ΤΟΥ ΚΟΜΜΑΤΟΣ DEB ΜΕ ΠΟΛΛΕΣ ''ΤΟΥΡΚΙΚΕΣ ΚΟΡΩΝΕΣ''\nΑυτή είναι και η τελευταία προεκλογική ομιλία του Μουσταφά Αλή Τσαβούς, του πιο στενού συνεργάτη της κυρίας Μουσταφάογλου και υποψήφιου του τουρκοσυνδυασμού. Η ομιλία έλαβε χώρα το βράδυ της 5ης Νοεμβρίου και όπως θα διαβάσετε, έχει αρχίσει και ξεφεύγει λίγο…\n-Aξιότιμοι κάτοικοι του Κίρμαχαλε, προσωπικά και εξ ονόματος του κόμματος Φιλία- Ισότητα- Ειρήνη σας χαιρετίζω με σεβασμό. Αξιότιμοι ομογενείς για τις εκλογές της 7ης Νοεμβρίου μια μέρα έμεινε. Και πριν από αυτές, έχουμε ζήσει και άλλες τοπικές εκλογές. Επί χρόνια ψηφίζουμε Έλληνες υποψήφιους. Αυτοί όμως τι κάνουνε ; Προεκλογικά γυρνάνε στις μειονοτικές γειτονιές μας και στα χωριά μας και δίνουν ψεύτικες υποσχέσεις. Και αφού υποσχεθούνε πολλά πράματα, μετά τις εκλογές ξεχνάνε τον Τούρκο της Δυτικής Θράκης.\n-Αγαπητοί μου κάτοικοι του Κίρμαχαλε, βλέπω ότι ένας από τους οικισμούς της Κομοτηνής που έχουνε μείνει πολύ πίσω είναι το Κίρμαχαλε. Γιατί; Γιατί το Κίρμαχαλέ ; Εγώ ξέρω πολύ καλά τον λόγο. Διότι όπως φάνηκε το 1990 και το 1995 κατοικείται από περήφανους γνήσιους Τούρκους, μουσουλμάνοι και Τούρκοι.\nΤο Κίρμαχαλέ έμεινε πίσω και δεν του παρασχέθηκαν υπηρεσίες, διότι κατοικείται από Τουρκομουσουλμάνους. Αυτό το ξέρετε όλοι. Και τώρα βγήκαν και λένε στην μειονότητα : ¨ Να, εμείς αν εκλεγούμε έτσι θα κάνουμε, αυτοί είναι διασπαστές, αυτοί δεν θα μπορέσουν να βγάλουν σύμβουλο, αυτοί θα χαθούνε¨ . Μα καλά ο Τούρκος της Δυτικής Θράκης δεν ξέρει την δουλειά του ;\n-Οι εχθροί πλέον έχουν φοβηθεί. Ακόμα και ο κύριος Παπανδρέου κάλεσε τους μειονοτικούς βουλευτές και τους ρώτησε ¨Τι γίνεται στην Δυτική Θράκη ;¨. Τι γίνεται στην Δυτική Θράκη ; Ο Τούρκος της Δυτικής Θράκης πλέον θέλει να σηκώσει το κεφάλι του από αυτήν την ταλαίπωρη ζωή. Το μαχαίρι έφτασε στο κόκαλο. Άρχισε ο αγώνας διεκδίκησης των δικαιωμάτων. Εμείς παραλάβαμε την κληρονομιά του συγχωρεμένου γιατρού Αχμέτ Σαδίκ.\n- Βλέπουμε στον δήμο από τους 200 υπαλλήλους, μόνο οι δύο είναι Τούρκοι. Όχι, εμείς αυτό δεν το δεχόμαστε. Αν δεν πάρετε 50-60 υπαλλήλους, μια μέρα αυτή η δημαρχία θα πέσει στο κεφάλι σας. Προσέξτε σας το λέω από εδώ. Αν δεν πάρετε 50-60 Τούρκους υπαλλήλους, αν δεν υπηρετήσετε τις δικές μου γειτονιές, αυτήν τη δημαρχία θα την γκρεμίσουμε στο κεφάλι σας ! Εμείς δεν πάμε εκεί να είμαστε στην σκιά των Ελλήνων. Θα δείτε τι θα κάνουμε μετά τις εκλογές. Εμείς παραλάβαμε την σημαία του συγχωρεμένου γιατρού Αχμέτ Σαδίκ¨.\nΣΧΟΛΙΟ:Πάντως παρά τους υψηλούς τόνους, το καράβι του τουρκοσυνδυασμού, δεν τραβάει. Και αυτό φαίνεται και από την μικρή προσέλευση του κόσμου στις ομιλίες.


Αυτές οι τροφές σώζουν από αρθρίτιδα και πόνους στη μέση... - ΑΓΟΡΑ ΟΜΟΡΦΙΑΣ\nHome / Υγεία Ομορφιά Διατροφή / Αυτές οι τροφές σώζουν από αρθρίτιδα και πόνους στη μέση...\nΜερικά παραδείγματα είναι η αρθρίτιδα, οι πόνοι στη μέση και τον αυχένα, καθώς και η ινομυαλγία. Επιπλέον, έρευνες έχουν δείξει ότι υπάρχει σύνδεση μεταξύ της χρόνιας φλεγμονής και πιο σοβαρών ασθενειών όπως η νόσος Αλτσχάιμερ, ο καρκίνος, οι καρδιακές παθήσεις, και ο διαβήτης. Κανονικά τα λευκά αιμοσφαίρια στον οργανισμό μας, επιτίθενται στις διάφορες ασθένειες, τους ιούς και τα βακτήρια που μας προσβάλλουν. Αλλά στις περιπτώσεις που το πρόβλημα οφείλεται στη φλεγμονή, την οποία προκαλεί το σώμα μας, το ανοσοποιητικό σύστημα (λευκά αιμοσφαίρια) επιτίθεται ουσιαστικά εναντίον του ίδιου του οργανισμού μας. Έτσι ασθένειες όπως η αρθρίτιδα και οι πόνοι στη μέση είναι αυτοάνοσες και υποχρεώνουν το σώμα μας να παλεύει με τον εαυτό του. Υπάρχουν, ωστόσο, ορισμένες κατηγορίες τροφών που έχουν συστατικά τα οποία βοηθούν τον οργανισμό να καταπολεμήσει την φλεγμονή. Δείτε ποιες είναι αυτές οι τροφές και βάλτε τις στην διατροφή σας άμεσα: Ωμέγα-3 λιπαρά οξέα Η μείωση της φλεγμονής είναι μόνο ένα από τα πολλά οφέλη για την υγεία που παρέχουν τα Ω-3 λιπαρά οξέα. Επιπλέον, υπάρχουν έρευνες που δείχνουν ότι είναι επίσης ευεργετικά για την πρόληψη καρδιακών παθήσεων, καρδιακής προσβολής και εγκεφαλικού επεισοδίου, μειώνοντας την αρτηριακή πίεση. Μία από τις κορυφαίες πηγές των ωμέγα-3 λιπαρών οξέων είναι τα λιπαρά ψάρια όπως ο τόνος, ο σολομός, οι σαρδέλες και η πέστροφα. Για όσους δεν τους αρέσει το ψάρι, ένα συμπλήρωμα ιχθυελαίου είναι επίσης ένα καλό υποκατάστατο. Επιπροσθέτως, ξηροί καρποί το καρυδέλαιο, οι σπόροι κολοκύθας, ο λιναρόσπορος και η σόγια περιέχουν άλφα-λινολενικό οξύ, το οποίο είναι ένα είδος ωμέγα-3 λιπαρού οξέος που βρίσκεται στα φυτά. Λαχανικά με σκούρα πράσινα φύλλα Τέτοια λαχανικά είναι το μπρόκολο, τα σπαράγγια και το σπανάκι. Είναι καλές πηγές βιταμίνης Ε και βιταμίνης Κ. Αν και η βιταμίνη Ε έρχεται με πολλές μορφές, ο τύπος άλφα-τοκοφερόλη θεωρείται ότι παίζει σημαντικό ρόλο στην στην επιβράδυνση της απελευθέρωσης των φλεγμονωδών ουσιών που θα μπορούσαν να βλάψουν την καρδιά. Μελέτες πραγματοποιούνται επίσης για το αν α-τοκοφερόλη μπορεί επίσης να μειώσει τη φλεγμονή των πνευμόνων που σχετίζεται με τις αλλεργίες. Επιπλέον, ενώ η βιταμίνη Κ είναι περισσότερο γνωστή για την παροχή βοήθειας στην πήξη του αίματος, πρόσφατη έρευνα δείχνει ότι είναι επίσης ευεργετική στη μείωση των επιπέδων φλεγμονωδών δεικτών στο σώμα. Τομάτες Το λυκοπένιο είναι ένα καροτενοειδές που δίνει στις ντομάτες το έντονο, κόκκινο χρώμα τους. Εδώ και χρόνια, οι επιστήμονες έχουν δείξει τα πολλά οφέλη για την υγεία από τις τομάτες λόγω του λυκοπενίου. Ωστόσο, πρόσφατες έρευνες δείχνουν ότι το λυκοπένιο μπορεί να βοηθήσει στη μείωση της φλεγμονής στους πνεύμονες πιο συχνά συνδέεται με το άσθμα. Μύρτιλα (blueberries) Ενώ είναι ήδη γνωστά ως πλούσια πηγή αντιοξειδωτικών και βιταμινών, νέα έρευνα από το Πανεπιστήμιο Lund Πολυτεχνικής Σχολής στη Σουηδία δείχνει ότι τα μύρτιλα μπορούν επίσης να βοηθήσουν όσους πάσχουν από εντερικές φλεγμονές, συμπεριλαμβανομένης της ελκώδους κολίτιδας. Περιέχουν υψηλές ποσότητες πολυφαινολών, οι οποίες είναι γνωστές για την εξαιρετική αντιοξειδωτική δράση τους. Επίσης, η κατανάλωσή τους μαζί με προβιοτικά μειώνει τον αριθμό των βακτηρίων που προκαλούν φλεγμονή στην πεπτική οδό. πηγή\nΑυτές οι τροφές σώζουν από αρθρίτιδα και πόνους στη μέση... Reviewed by senariografos on 12:51 π.μ. Rating: 5


Προκρίθηκαν και... βλέπουν βάθρο Παπαχρήστου, Φιλιπππίδης - Sport365.gr\nΠροκρίθηκαν και... βλέπουν βάθρο Παπαχρήστου, Φιλιπππίδης\nΚυριακή, Αυγ 14 2016\nH πρόκριση των Βούλα Παπαχρήστου και Κώστα Φιλιππίδη στους τελικούς του τριπλούν και του επί κοντώ αντίστοιχα, σημάδεψαν την ελληνική παρουσία κατά τη διάρκεια της 8ης ημέρας (Σάββατο 13/8) στους 31ους Ολυμπιακούς Αγώνες του Ρίο.\nΗ Παπαχρήστου στην δεύτερη προσπάθεια του προκριματικού είχε άλμα στα 14.43μ., και προκρίθηκε αφού το όριο ήταν 14.30μ. Το πρώτο άλμα της ήταν στα 13.80μ. Η Παπαχρήστου πέρασε στον τελικό ως 2η, αφού καλύτερο άλμα στον προκριματικό πέτυχε μόνο η παγκόσμια πρωταθλήτρια, Κατερίν Ιμπαργκουέν, από την Κολομβία με 14.52μ.\nΟ Φιλιππίδης πέρασε στον τελικό του επί κοντώ ως δεύτερος. Είχε μια έγκυρη προσπάθεια στα 5.30μ. μια έγκυρη στα 5.45μ., πέρασε τα 5.60μ. με την δεύτερη, ενώ ολοκλήρωσε την παρουσία του στον προκριματικό με έγκυρη στα 5.70μ. Το όριο ήταν 5.75μ. ωστόσο δεν χρειάστηκε να κάνει άλλη προσπάθεια.\nΣτην σκοποβολή ο Μάκης Μίτας δεν κατάφερε να προκριθεί στον ημιτελικό του σκητ. Ο Έλληνας σκοπευτής, ο οποίος ήταν 22ος με την ολοκλήρωση του πρώτου σκέλους του προκριματικού (69/75 βολές), είχε 50/50 βολές στο δεύτερο σκέλος του προκριματικού και με 119/125 βολές κατετάγη 13ος.\nΣτον στίβο, η Ειρήνη Βασιλείου στην πρώτη της παρουσία της σε Ολυμπιακούς Αγώνες δεν κατάφερε να προκριθεί στα ημιτελικά των 400μ. Η νεαρή Ελληνίδα έτρεξε με δύναμη στην αρχή και έπεσε στο τελευταίο «κατοστάρι», έτσι με χρόνο 54.37 έμεινε 7η στην 6η προκριματική σειρά, όπου πρώτευσε η Σάλβα Έιντ Νάσερ από το Μπρουνέι με 51.06. Στο σύνολο η Βασιλείου κατετάγη 54η.\nΣτο έπταθλο η Σοφία Υφαντίδου κατετάγη 27η. Στα αγωνίσματα που συμμετείχε είχε τις εξής επιδόσεις: 2.30.08 στα 800μ., 54.75μ. στο ακόντιο, 5.51μ. στο μήκος και 12.97μ. στη σφαίρα, 1.65μ. στο ύψος, 13.99 στα 100μ. εμπόδια, 26.32 στα 200μ. Συγκέντρωσε 5.613 βαθμούς.\nΤέλος στην ιστιοπλοΐα ο Μιτάκης (Finn) ήταν 21ος και 9ος στην 7η και 8η ιστιοδρομία αντίστοιχα, ενώ στα Nacra 17 το ελληνικό δίδυμο των Μπεκατώρου/Πατενιώτη κατέλαβε την 3η, 15η και 14η θέση στις ιστιοδρομίες 7, 8 και 9 αντίστοιχα. Στα Finn ο Μιτάκης βρίσκεται πλέον στην 11η θέση, ενώ το ελληνικό δίδυμο είναι 16ο.\nΠΗΓΗ ΑΠΕ - ΜΠΕ\nΠερισσότερα σε αυτή την κατηγορία: « Ρίο 2016: Οι Ελληνικές συμμετοχές (8η ημέρα, Σάββατο 13/8)- Πρόγραμμα TV Ρίο 2016: Ελληνικές συμμετοχές (9η ημέρα, Κυριακή 14/8) »\nΦεύγει από τον Χανδριναϊκό Π.Σ. ο Μπακλαβάς\nΑυτήν τη στιγμή επισκέπτονται τον ιστότοπό μας 814 επισκέπτες και κανένα μέλος


Φθηνές πτήσεις προς Σάντμπερι στη Skyscanner\nΑεροπορικά εισιτήρια για Σάντμπερι\nΕννοούσατε πτήσεις από Σάντμπερι;\nΔείτε όλες τις πτήσεις προς Σάντμπερι, συγκρίνετε τις τιμές και επιλέξτε τα πιο οικονομικά αεροπορικά εισιτήρια με τη Skyscanner\nΤελικά τι είναι η Skyscanner; Δεν είναι τίποτα άλλο παρά μια γρήγορη και πολύ εύκολη στη χρήση της μηχανή αναζήτησης ταξιδίων! Η Skyscanner θα βρει όλες τις πτήσεις των μεγάλων αεροπορικών εταιρειών και των κυριότερων ταξιδιωτικών πρακτορείων και θα επιλέξει για εσάς τις καλύτερες προσφορές αεροπορικών εισιτηρίων προς Σάντμπερι.\nΠότε να κάνω την κράτηση για το εισιτήριο μου προς Σάντμπερι?\nΣιγουρευτείτε πως βρήκατε την καλύτερη προσφορά για τα εισιτήρια σας. Κάντε κράτηση για το εισιτήριο σας προς Σάντμπερι επιλέγοντας την πιο οικονομική ημέρα για να πετάξετε. Το μόνο που χρειάζεται να κάνετε είναι να εκμεταλλευτείτε το εργαλείο μας «Η καλύτερη στιγμή για κράτηση»\nΜείνετε ενήμεροι και παρακολουθήστε όλες τις προσφορές στα αεροπορικά εισιτήρια προς Σάντμπερι! Εγγραφείτε τώρα στην Ειδοποίηση Τιμής της Skyscanner.\nΌλα όσα πρέπει να γνωρίζετε πριν κλείσετε τα εισιτήρια σας προς Σάντμπερι\nΠότε αναχωρεί η πτήση προς Σάντμπερι\nΠοια αεροπορική εταιρεία έχει τα πιο φθηνά εισιτήρια προς Σάντμπερι\nΠοια αεροπορική εταιρεία έχει απευθείας πτήσεις για Σάντμπερι.\nΤσεκάρετε εύκολα την κατάσταση της πτήσης σας ρίχνοντας μια ματιά στο πρόγραμμα αφίξεων κι αναχωρήσεων προς Σάντμπερι\nΜπορείτε, επίσης, να κατεβάσετε τη Skyscanner App. Έτσι, θα λαμβάνετε ενημερώσεις για όλες τις τελευταίες αλλαγές στην κατάσταση των πτήσεων καθώς και για όλες τις σημαντικές πληροφορίες σχετικά με την πτήση σας προς Σάντμπερι.\n159 χλμ από Σάντμπερι\n181 χλμ από Σάντμπερι\nΠοιοι ταξιδεύουν για Σάντμπερι\nΠόσα αεροδρόμια υπάρχουν σε Σάντμπερι;\nΥπάρχει ένα αεροδρόμιο σε Σάντμπερι: Σάντμπερι.\nΠοιες αεροπορικές εταιρείες πετάνε απευθείας για Σάντμπερι;\nΗ Porter Airlines, η Bearskin Airlines, η Air Canada και η Sunwing Airlines πετάνε απευθείας για Σάντμπερι.